Zer da INELFE? | Inelfe\nHasiera / Zer da INELFE?\nINELFE (Frantzia-Espainia Interkonexio Elektrikoa), 2015eko urrian, iberiar penintsularen eta Europako beste herrialdeen artean elektrizitatea trukatzeko ahalmena handitze aldera, Baixas-Santa Llogaia interkonexio elektrikoa eraiki eta martxan jarri zuen enpresa da. Konpainia Espainiako eta Frantziako gobernuek interkonexio elektriko hori eraikitzeko 2008ko ekainaren 27an sinatu zuten Zaragozako akordioaren ondorioa da.\nInterkonexioak, Frantzia eta Espainia arteko interkonexio-maila bikoiztea ahalbidetu du, proiektua eraiki aurretiko ahalmenetik (1.400 MW) 2.800 MW-ra pasatuz.\n2015eko martxoaren 4ko Madrilgo Goi-bileran, Frantziako eta Espainiako gobernuek, Madrilgo Adierazpena sinatuz, berretsi zuten garrantzitsua zela ahalegin guztiak egitea 2020rako Estatu kide bakoitzean instalatutako ekoizpenaren, gutxienez, %10eko interkonexioa lortzeko.\nHarrezkero, INELFEren misioa aldatu egin da: orain Frantzia eta Espainia arteko interkonexio elektriko guztiak eraikitzeaz eta martxan jartzeaz arduratzen den enpresa da.\nINELFEri buruz gehiago\nINELFE (Frantzia-Espainia Interkonexio Elektrikoa) sozietate mistoa da. Sozietatea 2008ko urriaren 1ean eratu zuten zati berdinetan Espainia eta Frantziako garraio elektrikoaren sarea kudeatzen duten bi enpresek, hots, REE (Espainiako Sare Elektrikoa) eta RTE (Réseau Transport d’Électricité).\n2015eko martxoaren 4ko Madrilgo Goi-bileraeta gero, INELFE Frantzia eta Espainiaren arteko interkonexio elektrikoak eraikitzeaz eta martxan jartzeaz arduratzen da, bi herrialdeen artean elektrizitatea trukatzeko ahalmena handitzeko xedezarekin.\nSozietatea Baixas (Frantzia) eta Santa Llogaia (Espainia) arteko interkonexio elektrikoa errealitate bihurtzeko helburuarekin eratu zen, eta proiektua 2015eko urrian abiarazi zen.\nLotura berri honi esker, bi herrialdeen artean elektrizitatea trukatzeko ahalmena bikoiztu egin da, eta hornikuntzaren kalitatea zein energia berriztagarriak indartu dira.\nINELFE Frantziako legeek arautzen duten akziodunen sozietate sinplifikatua da.


HEMEN ZAUDE: Sarrera » Argitalpenak » Mugi! kirol aldizkaria » Mugi 39 2007/11 » Zenbakiak\nHarri ezberdinak erabiliz kilo horiek guztiak altxa zituen Aimar Irigoienek harri handien Euskadiko Txapelketan. Marka guztiak hautsi zituen errezildarrak. 200, 175, 150 eta 125 kiloko harritzarrak 61 bider jaso zituen, guztira. 14.536\nKorrikalari kopuru hori bilduko da Behobia-Donostia maratoi erdi an. Horrenbestez, iaz baino 2.300 atleta gehiago ariko dira lehian lasterketan, eta 14.536 horietatik, ia 6.000 gipuzkoarrak dira. Proba honek marka guztiak hausten ditu urtez urte.\nJon Rekondo leitzarrak eta Joseba Otaegi zizurkildarrak aizkolaritzako apustu interesgarria jokatuko dute abenduaren 23an, Tolosako zezen-plazan. Aizkolari gazte bakoitzak 4.000 euro jarriko ditu bere poltsikotik.


Patxitrapero: Zer da baina, sexy izatea?\nZer da baina, sexy izatea?\nOso sexya da. Baina zer da sexy izatea?\nEderra izateak dexente laguntzen du. Baina izan daiteke erdipurdikoa (erdipurdikoa, euskaldun hauek, ze gauzak erabiltzen dituzten segun zer gauza adierazteko), eta guztiz erogarria izan. Iman bat bezela funtzionatu. Ezin harengandik begiak apartatu, zelula guztiak soka-saltoan izan.\nZe ezaugarri izan behar du orduan norbaitek, “sexy” izendapena irabazteko?\nBa, zure zelulak zerk ipintzen dituen dantzan, horren arabera:\nAlaia bada, erantsiozu plus bat. Umorea badu, beste dozena bat. Eta, guzti hori izanda… Bere gustokoa naizela jakiten badet… Orduan bai sexya. Ez baitago norbaiten zelulak dantzan jartzeko erregai hoberik, bete daitezkeen espektatiba itxaropentsu batzuk baino.\nEta, berea naiz guztiz, jakina! Egin dezake nerekin nahi duena.\n(tira, hitzegiteko modu bat da, ez naiz literalki ari, nola ba ;-).\nBadakit gehienontzako beste neurri batzuk funtziontzen dutela, askoz lorterrezagoak: Askorentzat, ederra bada, planto. Ederra eta jatorra, zeozer gehiago eskatzekotan…\nBaina ni holako sofistikatu eta esijentea naiz, “zoritxar” hori daukat.\n. Patxi en 8:00 da manhã\nleire 11/15/2011 1:48 da tarde\nJo, Patxi, atzera be zurekin ados egon bihar! Horretaz aparte, nik beste kualidade pare bat be gustatzen jata: inteligentzia eta kultura. Neretako oso-oso sexyak dira!!! Itzelak!!\nNiri neuri beti gustatau izan jataz wapo-wapuak baiño interesantiak, zeozer esateko dakenak, begirada sakonekuak, edota begirada bihurrikuak.\nHainbeste dago aukeratzeko!!1\nAle, ondo segi, Patxi!!!\nPatxi 11/16/2011 2:44 da tarde\nJo Leire, baina ze ondo deskribatu nazun! ;-)\nSexyenen zerrendan dagoen baten iritziak asko balio du ;-)\nleire 11/16/2011 3:15 da tarde\nEZ zaittue sartu! Ezin dot siñestu! EZ dake kriterixorik ;-)


st: AW: Columns of binary variable\nSat, 28 Feb 2009 21:14:58 +0100\nNot sure what "for each individual" might mean, but still\negen numberofones=rowtotal( var1- var11)\ngiven that the variables are named var1 to var12. Change this according to\n[mailto:owner-statalist@hsphsun2.harvard.edu] Im Auftrag von john metcalfe\nGesendet: Samstag, 28. Februar 2009 21:05\nBetreff: st: Columns of binary variable\n> I have 11 columns of binary variables as per the example below. This may\nbe a very straightforward question, but is there a way to generate a new\nvariable that represents the number of 1's in each row for each individual?\n>   1.     0     0    0     0     0     .     0     0    0     0     0\n>   2.     1     1    1     0     0     0     0     0    0     0     0\n>   3.     1     1    1     0     0     0     0     0    0     0     .\n>   4.     0     1    1     .     .     .     .     .    .     .     .\n>   5.     1     1    1     .     1     0     1     0    1     .     .\n>   6.     1     0    0     .     .     .     .     .    .     .     .\n>   7.     0     1    1     0     0     .     0     0    0     0     0\n>   8.     0     1    0     0     0     .     0     0    0     0     0\n>   9.     0     1    1     0     .     0     0     0    0     0     0\n>  10.     0     0    0     .     .     .     .     .    .     .     .\n>  11.     0     0    0     0     0     0     0     0    0     0     0\n>  12.     0     1    1     .     0     0     0     0    0     .     .\n>  13.     0     1    1     0     0     0     0     0    0     0     0\n>  14.     0     1    1     0     0     0     0     0    0     0     0\n>  15.     0     0    0     1     .     0     0     0    .     0     .\n>  16.     0     0    0     .     .     .     .     .    .     .     .\n>  17.     1     1    1     0     0     0     0     1    0     .     .\n>  18.     0     0    1     0     0     0     0     0    0     0     0\n>  19.     0     0    1     0     0     0     0     0    0     .     .\n>  20.     1     0    0     0     .     .     .     0    0     .     0\n>  21.     0     0    1     1     1     .     1     0    1     0     0\n>  22.     .     1    1     0     1     0     0     0    1     0     0\n>  23.     0     0    1     0     0     0     0     0    1     .     .\n>  24.     0     1    0     0     0     .     0     0    0     0     0\n>  25.     0     0    0     1     0     0     0     0    0     1     1\n>  26.     0     0    0     .     .     .     .     .    .     .     .\n>  27.     0     0    1     1     0     0     0     0    0     0     0\n>  28.     0     0    0     0     1     0     0     0    0     0     0\n>  29.     .     1    0     0     0     0     0     0    0     0     0\n>  30.     1     0    0     0     0     0     0     0    0     0     0\n>  31.     0     1    1     0     0     0     0     0    0     0     0\n>  32.     1     1    1     1     0     1     0     1    1     0     0\n>  33.     1     1    1     0     0     0     0     0    0     0     0\n>  34.     0     0    0     .     .     .     .     .    .     .     .\n>  35.     0     0    0     .     .     .     .     .    .     .     .\n>  36.     0     1    1     0     1     0     1     0    1     1     1\n>  37.     0     0    1     0     .     .     0     .    .     0     .\nst: AW: AW: Columns of binary variable\nst: Columns of binary variable\nRe: st: Columns of binary variable


Bergarako Santo Kristo Hilzorikoa Sevillara - Goiena.eus\nErakusketaren aurretik, baina, Andaluziako Ondare Historikoaren Institutuak berritu egingo du Bergarako artelana. Izan ere, belztuta dago, San Pedro parrokian gertatu zen sute baten ondorioz. "Kaperako erretaulan hartu zuen suak eta Santo Kristoaren belaun eta aurpegi aldeak belztu zituen keak" dio San Pedroko parrokoak. Molinak ezin izan du ziurtatu sutea noiz gertatu zen, baina XIX. mendean izan zela dio. Juan Perez de Irazabal bergararrak, erregearen kontu-eramailea zenak, 1622.ean, Santo Kristoa hilzorian lantzeko agindua eman zionean sortutakoa da Juan de Mesaren artelana. Lau urte beranduago, 1626an, Perez de Irazabalek Gurutziltzatuaren irudia bere jaioterrira, Bergarara, bidaltzea erabaki zuen eta ordutik hona dago San Pedron, korupean eta Ebanjelioaren aldean dagoen kapera berezian.


ATUNSA - Arrantza Jasangarria\nHomeMunduan ZeharArrantza JasangarriaFlota ModernoaIzen EmateaHarremana\nIzen arrunta: hegahoria.\nIzen zientifikoa: Thunnus albacares (Bonaterre 1788)\nBanaketa-eremua: hiru ozeanoetako (Atlantikoa, Indiakoa eta Barea) ur tropikaleta subtropikaletan, baina Mediterraneoan ez.\nFlota/arrantza-aparailuak: inguraketa-ontzi izoztaileak.\nHabitata: pelagikoa, migratzailea.Espeziebakarreko zein anitzeko sardak osatzen ditu, azalean (gazteenak) nahiz sakonean (helduak). Hala ere, 100-250 metroko sakonerara mugatuta dago, oxigeno-kontzentrazio minimoekiko sentikorra baita. Ugaztunekin batera eta objektu flotatzaileen alboan bizi ohi da.\nGehienezko tamaina: 280 cm, gehienetan 150 cm-raino.\nGehienezko pisua: 200 kg.\nGehienezko adina: 8 urte.\nHarrapariak: beste arrain batzuk (tunidoakbarne) eta marrazoak.\nElikadura: arrainak, krustazeo planktonikoak (eufausiazeoak), zefalopodoak.\nUgalketa: errule anizkunak, egun gutxi oroerruten dute. Ur tropikaletan urte osoanerruten dute, ur hotzagoetan batez ereudan.\nArrautzak eta larbak: pelagikoak, itsaszabalean bizi dira.\nIzen arrunta : lanpo sabelmarraduna.\nIzen zientifikoa: Katsuwonus pelamis (Linnaeus 1758).\nBanaketa-eremua: kosmopolita da, urtropikaletan eta ur epel nahiz beroetan bizi da, Mediterraneo itsasoan eta Itsaso Beltzean izan ezik.\nFlota/arrantza-aparailuak: inguraketa-ontzi izoztaileak\nHabitata: ozeanikoa, pelagikoa. Espezie taldekoia eta migratzailea. Itsasoko hegazti, bale eta marrazoekin batera eta jitoan dauden objektuen alboan azaleko sardetan taldekatzeko joera handia du\nGehienezko tamaina: 108 cm, gehienetan 80 cm-raino.\nGehienezko pisua: 35 kg.\nGehienezko adina: 12 urte.\nHarrapariak: marrazoak, ezpata-arraina, beste zenbait arrain, beste zenbait tunido, itsasoko hegaztiak.\nElikadura: arrainak, zefalopodoak eta krustazeo planktonikoak\nUgalketa: errule anizkunak, ur tropikaletan emeek ugal-garaian ia egunero erruten dute. Ur epelagoetan, errunaldia udaberritik udazkenera arte izaten da.\nArrautzak eta larbak: pelagikoak, urozeanikoetan bizi dira.\nBIG EYE (BET)\nIzen arrunta: moja.\nIzen zientifikoa: Thunnus obesus (Lowe 1839).\nBanaketa-eremua: Atlantikoko, Ozeano Bareko eta Indiako Ozeanoko ur tropikal eta subtropikaletan, baina ez Mediterraneoan\nFlota/arrantza-aparailuak: ingurak etaontzi izoztaileak\nHabitata: pelagikoak dira eta migrazio handiakegiten dituzte. Gazteak eta heldu txikiak azaleko uretan bizi dira, espezie bakarreko sardetan edo tunidoen beste espezie batzuekin batera, batzuetan objektu flotagarrien alboan. Helduak ur sakonagoetan geratzen dira.\nTenperatura: 13 eta 29 ºC bitarteko uretan egoten dira, baina tenperaturarik onena 17 eta 22 ºC bitartekoa dute.\nGehienezko tamaina: 250 cm, gehienetan 180 cm-raino.\nGehienezko pisua: 210kg.\nGehienezko adina: 11 urte.\nHarrapariak: baleak, marrazoak, beste tunido batzuk.\nElikadura: arrainak, krustazeo planktonikoak eta zefalopodoak\nUgalketa: errute-sasoi aldakorra, eremuaren araberakoa. Errule anizkunak dira, bi egunetik behin erruten dute, zenbait hilabetetan zehar. Nahiago izaten dute 10º I eta 10º H bitartean errutea, apiriletik irailera bitartean.\nArrautzak eta larbak: pelagikoak.\nIzen arrunta: hegaluzea.\nIzen zientifikoa: Thunnus alalunga (Bonnaterre, 1788).\nBanaketa-eremua: kosmopolita da, urtropikaletan eta ur epel nahiz beroetan bizi da, Mediterraneo itsasoan ere bai.\nGehienezko tamaina: 140 cm, gehienetan 100 cm-raino.\nGehienezko pisua: 60 kg.\nGehienezko adina: 9 urte.\nATUNSAren flotak, itsas baliabideak babesteko helburuarekin, ingurugiroa errespetatzen duen eta arduratsua den arrantza egiten du, orain dela 50 urte baino gehiago hasitako ibilbidea jarraituz.\nArrantzale europearrak izanik, ingurugiro arloan eta jasangarritasunean aurrerakoiena den Europar Batasuneko legediak erregulatzen du gure jarduera. Hau honela izanda, gure konpainiak, Europak ezarritako neurri guztiak zintzotasunez betetzen ditu.\nHonez gain ATUNSAk, ICCAT eta IOTCren gomendio eta erabaki guztiak betetzen ditu. Erakunde hauek, gure flota dabilen ozeanoetako arrantza arauten dute, dagozkien zientzilari batzordeen aholkuak jarraituz.\nHalaber, ATUNSAk, AZTI-Tecnalia eta Espainiar Institutu Ozeanografikoarekin (IEO) batera, hainbat projektutan aktiboki parte hartzen du.\nPOLICY REGARDING THE PROHIBITION OF SHARK FINNING


Pello Urdapilleta - Euskal Txerriaren produktuak :: urdapilleta.eu\nOsasuna eta On Egin\nBertako produktu bat mundu globalizatu batetarako.\nBaserritik zure etxera.\nBaserri bati loturiko sendia, antzinako arraza autoktonoa, ehun urtetik gorako basoak, lurrarekin orekan dauden animaliak, produktua, zaporea.\nDenbora eta zintzotasuna. Elikatzen duen jakia.\nNire arbasoen jakinduriaz eta seme-alaben ilusioz eskainia.\nGure eskerrik beroenak Euskal Abereak elkarteari, nazioarteko Slow Food mugimenduari, Slow arloan dabiltzan sukaldari multzoari, hain Slow ez direnei eta, batik bat, lagun eta sufrikarioetan bidaide izan den albaitari saltsero bati; berarekin une latzak, oso latzak, bizi izan baititugu baina baita une eder asko gozatu ere. Eskerrik asko bihotz bihotzez.\nGehiago irakurri: Eskerrak emanez\nBiodibertsitatea - Naturan txertatutako baserri bat\nBiodibertsitatearen defentsa praktikan jartzen dugu. Horregatik gure belardietan gure txerriez gain, gure ardiek eta behiek bazkatzen dute eta lur malkartsuagoetan baita gure ahuntzek ere.\nGehiago irakurri: Biodibertsitatea - Naturan txertatutako baserri bat\nUrdapilleta - Abizen baten historia\nMerkataritza-marka batek garbia, laburra eta zehatza izan behar du, dudazko esanahirik gabekoa.\nMarka hau, ordea, ez da ez laburra, ez zehatza, ezta argia ere — “zaporea” du bereizgarri.\nGehiago irakurri: Urdapilleta - Abizen baten historia\nEuskal Txerri - Arraza baten historia\n1974. urtera arte Euskal Herrian hiru txerri-arraza autoktono zeuden eta garai horretakoak dira hain zuzen ere ezagutzen diren Baztango Txerriaren eta Gasteizko Muturmotz edo Txatoaren azken aleak. Bi arraza horiek desagertu ondoren, Euskal Txerriaren arraza soilik geratu da.\nGehiago irakurri: Euskal Txerri - Arraza baten historia\nTxerri zoriontsua - Arraza baten deskribapena\n“Euskal Txerriaren” ezaugarri bereizgarria belarriak dira, begien gainetik muturreraino erortzen diren belarri handiak baititu. Euskal Txerriak belarriak herrestan eramaten ditu gaztainak, hurrak edo pagoaren fruituak bilatzeko muturka ibiltzen den bitartean, edo besterik gabe, bere lurralde zabalean hazten den belar freskoa jaterakoan. Belarri handi eta erori horiek izaera baketsua eta lasaia ematen diote.\nGehiago irakurri: Txerri zoriontsua - Arraza baten deskribapena\nElikadura - Basoa, belardiak eta baserria\nGure Elola baserriak 54 hektarea ditu. Gure txerri zoriontsuen elikadura gehien bat baserriko belardi eder eta berdeetako llollobelarrak, hirusta zuri eta moreek, mendiko belarrek, alpapak, osinen sustraiek, rumexak eta gure ehun urtetik gorako hostozabal autoktonoen fruituek osatzen dute.\nGehiago irakurri: Elikadura - Basoa, belardiak eta baserria\nZure eskaera hutsik dago


Karabakh Garaiko hiriburua ebakuatu dute, inguruko erasoen harira | Mundua | Berria\nStepanakerteko eraikin bat, suntsituta; duela bi aste bonbardatu zuten. EPA / EFE Tamaina handiagoan ikusi\nKarabakh Garaiko gerran asteburu garrantzitsua izan da iragan dena. Azerbaijango armadak aurrera jarraitzen du, eta badirudi Armeniakoa ez dela gai bizilagunaren erasoak gelditzeko; Bakuren indarrak eremuan barrena dira, eta Ilham Aliyev presidenteak herenegun adierazi zuen bere herrialdeko tropek Shushi «askatu» zutela; Karabakh Garaiko hiriburutik hamalau kilometrora dago. Erevanek herenegun erantzun zuen ez zela halakorik gertatu, eta borrokek ez dutela etenik izan, baina Karabakh Garaiko agintariek atzo esan zuten hiriaren kontrola galdu zutela. Kasua edozein dela ere, agintari horiek Stepanakert ebakuatzea erabaki zuten.\nKarabakh Garaiko aurtengo gerran gertaturikoa kontuan hartuta, Aliyevek adierazitakoak zalantza handiak piztu ditu, Bakuk garaipen asko aldarrikatu baititu horiek gertatu aurretik edo horiek lortu gabe ere. Edonola ere, astebete da Azerbaijango armada Susan dela, eta, Turkiak salduriko armei esker, Armeniakoa gainditzen ari da egunek aurrera egin ahala; hortaz, ez litzateke harritzekoa herri horren konkista laster iristea. Halere, Karabakh Garaiko agintarientzat, zibilen ebakuazioa «behin-behineko neurri bat» da, eta espero dute iparraldera edo Armeniara joan direnak hiriburura laster itzultzea. Horien artean leudeke Stepanakert defendatzen ari ziren tropetako soldadu batzuk.\nEz dago argi oraingoan zenbat zibilek egin duten ihes handik, gerra hastean Stepanakerteko herritarren erdiek baino gehiagok hiriburutik joateko erabakia hartu baitzuten.\nEgiazko menia gertu?\nArmeniak eta Azerbaijanek gutxienez hiru saialdi egin dituzte su-eten iraunkor bat finkatzeko, baina hiru kasuetan horiek adostu eta biharamunean borrokak ez ziren eten; elkarri egotzi diote meniak urratzea. Testuinguru horretan, Middle East Eye atari digitalak jakinarazitakoa berritasun bat litzateke: bi aldeak su-eten iraunkor bat lortzeko «zorian» leudeke, eta akordio batean jasoko lukete Errusiako eta Turkiako «bake indarrak» Armeniaren kontrolpean dauden eremu batzuetan hedatzea, horiek handik alde egitearen truke.\nMoskuk hasieratik proposaturiko plana da, eta Erevanek orain baiezkoa ematearen atzean leudeke Bakuren tropek azken asteotan lorturiko garaipen militarrak. Horri begira, itunak bi korridore sortzea aurreikusiko luke: batek Karabakh Garaia Armeniarekin konektatuko luke, eta besteak Azerbaijanekin. Ikusteko dago horretan eraginik izango duen Bakuk atzo Moskuren hegazkin bat bota izana; bi militar hil ziren.\nIragan irailaren 27an hasi zen bi aldeen arteko gerra, eta, harrezkero, mila eta 5.000 militar artean hil dituzte denera.


Karlos II.a Madrilen jaio zen 1661ean eta 1700an hil. Espainiako erregea (1665 - 1700) eta Karlos V.a izenaz Siziliako erregea (1665 - 1700). Felipe IV.aren eta Mariana Austriakoaren semea. Bi aldiz ezkondu zen: Maria Luisa Orleansekoarekin lehenik eta Maria Ana Neoburgokoarekin bigarrenik, baina ez zuen seme-alabarik izan.\nAdin txikikoa zen bitartean ama izan zen erregeorde eta 1675ean hartu zuen kargua. Bere agintaldian Portugal eta Frantziaren aurka borroka egin zuen eta Frantziak hartu zituen Kataluniako toki garrantzitsuak. Austria etxeko azken erregea izan zen Espainian eta zentralismoaren aldeko joera gogortu egin zuen. Ondorengo zuzenik ez zuenez, hiru hautagai izan zituen monarkia katolikoa mantenduz ondorengoa izendatzeko: Felipe Anjoukoa, Frantziako Luis XIV.aren biloba; Karlos Austriakoa, Leopoldo I.a Habsburg enperadorearen semea eta Jose Fernando gaztea, Bavariako printze hauteslea. Lehenengo biek nagusigoa lor zezaketen Europan, beraz, Westfalian hitzartutakoaren kontrakoa zen. Gainera, Ingalaterra hirugarren aukeraren aldekoa zen, beste biei zegokien ordainak eman ondoren.\nKarlos II.ak 1696an izenpetu zuen lehenengo testamentua Jose Fernando Bavariakoaren alde, ondorengo unibertsala izendatuz. Bien bitartean, 1698an, Europako beste botereek isilpeko ituna izenpetu zuten espainiar erregearen herentzia banatzeko: Babariako Jose Fernando Espainiako erregetza onartzen zioten, Espainia, Herbehereak eta Amerika barne; enperadoreak Milan hartuko zuen; eta Luis XIV.ak Espainiak Italian zituen ondasunaz gain, Gipuzkoa. Ordea, Jose Fernando gaztea urtebetera hil egin zen eta aukerak bitan geratu ziren, Enperadorea eta Frantziako erregea aurrez aurre jartzen zituena gainera.\nKarlos II.ak Felipe Anjoukoa, Luis XIV.aren biloba bere ondorengo izendatzeak Espainiako Ondorengotza-Gerra sortu zuen. Frantziako Luis XIV.a pozik hartu zuen izendapena jakin jakinda ere borbondarren etxea nagusitu eta gerra sortuko zela Europan. Luisek ez zuen gerra hura gelditzeko ahaleginik egin eta Herberehetako gobernuko prokuradore izendatu zutenean erronka jo zion Europari. Holanda eta Ingalaterra ustekabean harrapatu zituen eta Felipe V.a onartu behar izan zuten. Handik gutxira, ordea, Haga-ko Itun Handia (1701eko iraila) sinatu eta borbondarren kontra egin zuten.\nLoturak: Habsburgeko etxea;


Emakume Erresistenteen plaza izango du, aurrerantzean, Elgetak - Debagoiena - Goiena.eus\nEmakume Erresistenteen plaza izango du, aurrerantzean, Elgetak\nLarraitz Zeberio Lekuona 2016-03-23 14:56\nAtzo egin zuen udalbatzak martxoko osoko bilkura. Besteak beste, Espaloia kafe antzokiaren kudeaketa kontratua bertan behera lagatzea eta hutsik dauden lokalak etxebizitza bihurtzeko ordenantzari garapena ematea onartu zuten. Kale izendegian ere aldaketa bat egongo da. Aurrerantzean Maalako parkeak izen propioa izango du: Emakume Erresistenteen plaza izango da.\nMaalako parkea esaten diote Elgetan eskolaren eta San Roke kalearen artean dagoen plaza honi. Aurrerantzean, eta atzoko plenoan aho batez onartuta, Emakume Erresistenteen plaza izango da. Erabakiak badu lotura apirilaren 24an herrian egingo den Intxortako borrokaldien errekreazioarekin, eta batez ere egun berean emakume erresistenteei eta errepresaliatuei egitekoa den omenaldiarekin. "Gudarien bidea daukagun bezala positibo ikusten genuen emakume erresistenteei ere ematea espazio bat herrian", esan du Iraitz Lazkano alkateak. "Badauka, gainera, bere karga sinbolikoa izan ere emakume errepresaliatu ezagunenetako bat handik ikusten den etxean bertan bizi zen". Begi onez ikusi du proposamena oposizioak: "Justifikatuta dago. Badauka lotura bat Elgetako herriarekin eta ez dut gaizki ikusten", adierazi du Gu Geu Elgetako Mikel Larreak.\nErabakiak aho batez\nOsoko bilkuraren amaieran eman zuen alkateak erabakiaren berri. Aurretik udalbatzak zortzi puntu izan zituen aztergai, eta udal ordezkariek aho batez onartu zituzten bozkatutako gai guztiak. Tartean, jarraipena ematea Udalaren eta Herrixa Dantzan ekimenaren arteko lankidetza hitzarmenari, jarduera ekonomikoaren gaineko zergaren kudeaketa Gipuzkoako Foru Aldundiari ematea baina ikuskaritzarako eskumena galdu barik, eta hutsik dauden lokalak eta ganbarak etxebizitza bihurtzeko ordenantzari jarraipena, eta batez ere garapena ematea.\n"Ordenantza honekin gertatu dena da ez duela jarraipenik edo garapenik eduki. Aukera eman zen lokaletan etxebizitzak egin ahal izateko baina gero bertan jartzen diren baldintza batzuk esaterako ez daude jasota ordenantza fiskaletan. Hartu behar dugu konpromisoa honi gero garapen bat emateko", esan du Iraitz Lazkano alkateak.\n"Ondo iruditzen zait aukera hori mantentzea", esan du Gu Geu Elgeta plataformako Mikel Larreak. "Baina noski arauetan gero zelanbait markatzen bada".\nUdalbatzak aho batez onartu du baita ere Espaloia kafe antzokiko kudeatzaileak egindako eskaera. Hau da, indarrean dagoen kontratua bertan behera lagatzea. Udalak, gainera, La Caixak jarrita daukan 12.000 euroko abala exekutatzea erabaki du. Alde interesatuek, orain, hamar eguneko epea dute intereseko edozein adierazpen egiteko.\nOposizioak jakin nahi izan zuen kafe antzokiarekin lotuta zein asmo duen orain Udal Gobernuak, eta eperik badagoen. Alkatearen erantzuna izan zen lehenengo egin behar dena dela aretoa berreskuratu eta ikusi zein egoeratan dagoen. "Inbentarioa egin, ikusi gauzak zelan dauden, ikusi lokal hori zabaltzeko inbertsio edo lanen bat egin behar den... Lehenengo hori dena ondo aztertu, eta horren ondoren egongo ziren epeak izango ziren lehenengo herritarrei azaldu zein egoera dagoen, eta gero herritarrekin erabakitzea lokal hori zer izan behar den. Gure taldean bi eredu nahiko garbi badauzkagu, baina ez dugu baldintzatu nahi".\nBien bitartean Elgetako kafe antzokia itxita egongo da, eta ekintza puntualetarako zabalduko dute.


Debabarreneko Gure Balioak Sariaren 9. ediziorako hautagaiak aurkezteko epea zabalik da - Sustatu.eus - Teknofiloen albistegia\n2018-06-18 : 13:25\nGure Balioak Sarirako hautagaiak aurkezteko epea ireki du Debegesa garapen agentziak. Debabarreneko eskualdean giza balioen sustapenean nabarmendu den pertsona edo entitateen jarduna publikoki aitortzea du xede. Gure Balioak Sariak indartu eta sustatu nahi dituen oinarrizko balioak integritatea, errespetua, ekintzailetza eta elkarlana dira. Sariduna hautatzeko proposamenak bidaltzeko epea 2018ko uztailaren 15ean amaituko da.\nDebabarreneko herritar orok izango du aukera nahi duen hautagaia proposatzeko, baita erakundeek, enpresek eta gizataldeek ere.\nProposamenak egiterako orduan, hautagaiek zenbait baldintza behar dituzte: Debabarrenean jaioak izan behar dute edota euren lan ibilbidea eskualdean garatu izana eskatuko zaie; eskualdearekin lotura izan behar dute; eta balioetan oinarritutako ibilbidea edo jarduera erakutsi behar dute.\nSariaren gaineko xehetasun guztiak, oinarriak eta hautagaia aurkezteko formularioa debegesa.eus webgunean dago eskura.\n2010az geroztik urtero banatzen du Debegesa garapen agentziak Gure Balioak Saria, Debabarreneko eskualdean giza balioak indartzeko eta sustatzeko helburuarekin. Aurreko edizioetako saridunak izan dira:


Txina Usb-C hub-CH06B fabrika eta fabrikatzaileak | Brokada Taldea\nHiru USB 3.0 portu datuak transferitzeko 5 Gbps-ra arteko abiadura. Zabaldu zure pantaila HDMI ataka HDTV, monitore edo proiektorera. Onartu HDMI irteera 4K UHD (3840x2160 @ 30Hz) ebazpenera arte\nGure enpresa sortu zenetik, kalitate oneko produktuak eta salmenta aurretik eta saldu osteko zerbitzurik onenak eskaintzearen garrantziaz jabetu gara.\nMundu mailako hornitzaileen eta bezeroen arteko arazo gehienak komunikazio txarraren ondorioz sortzen dira. Kulturalki, hornitzaileek errezeloa izan dezakete ulertzen ez dituzten gauzak zalantzan jartzeko. Brocade-k oztopo horiek apurtzen ditu nahi duzuna nahi duzunean lortuko duzula ziurtatzeko.\nAurreko: Usb-C hub-CH06A\nHurrengoa: Usb-C hub-CH07A\n3 * USB3.0 Gehienez 5 Gbps\n1 * ABT Gehienez 90 MB / s\n1 * SD Gehienez 90 MB / s\nKoloreak zilar grisa edo beste kolore bat aukeratzeko\nAplikagarria den tenperatura -40 ° C ~ 60 ° C


“Desagertuen senideek eramaten gaituzte eskoltatuta hobietara, inork baino hobeto ezagutzen baitute eremua. Teknikoki, hondarra kentzea besterik ez dago. Baina gorputzak nahiko azalean daudenez, askotan ez daude osorik, haizeak eraman ditu edo animaliaren batek hondatu. Hala ere, lehortasunak oso egoera onean mantendu ditu eta metodologia ohikoa izan da, arkeologikoa”. (Arg.: Lourdes Herrasti)\nCarlos Martin Beristain betidanik interesatu da saharar herriaren egoeraz eta bertako Giza Eskubideen urraketaz. Basamortura bidaia asko egin du eta ahozko elkarrizketa ugari jaso. El oasis de la memoria (Oroimenaren oasia) liburuan daude bilduta gehienak. Hobi komun batzuen berri izan zuen, kokapen nahiko zehatzarekin. Tokia askatutako zonaldean dagoenez, deshobiratzeko aukera aztertzen hasi zen. Gure taldeak garai hartan jadanik eskarmentua zuen 1936ko Gerrako hobiekin. Carlosek proposamena luzatu eta hara joan ginen lehenengo aldiz, 2013ko ekainean.\nExekutatutako pertsonen gorpuak aurkitu dituzue. Zer urtetan hil zituzten?\n1976ko otsailaren 12an. Oso garrantzitsua da data hori, izan ere, Espainiak bere tropak otsailaren 27an erretiratu zituen, hau da, hil zituzten momentuan espainiarrak ziren, ondorio guztietarako. 1957tik Sahara Espainiako probintzia zen, hego euskal herritar baten nortasun agirian lurraldea Gipuzkoa jar dezakeen bezala, beraienean Mendebaldeko Sahara zegoen idatzita. Hori oso baliogarria izango da gertaerak auzibidera eramateko momentuan.\nSahara deskolonizatzeko legea 1975eko azaroaren 20an argitaratu zen Espainiako BOE aldizkari ofizialean, ez zen giro…\nFranco hil zen egun berean, pentsa… Franco eta frankismoa bera gaixo zeudela aprobetxatuz, Sahara hartzeko mugimenduak hasi ziren: iparraldetik Maroko eta hegoaldetik Mauritania. Garaiko erregeak, Hassan II.ak, 1975eko urrian Martxa Berdea abiatu zuen. Ustez zibilez osatutako zutabeak ziren, Saharan ezartzeko asmoz. Espainiako Estatuaren ahulezia agerian geratu zen eta lurrak inbaditzen hasi ziren. Marokorena gezurrezko propaganda zen ordea, zibilekin batera ejertzitoa eta polizia sartu baitziren sahararren lurraldeetan. Sartu ez ezik, giza eskubideen urraketa larriak egin zituzten, bahiketak, hilketak, torturak… Toki batzuk ere bonbardatu zituzten, adibidez Tifariti, gu lanean ibili ginen hiria edo Oum Dreyga, gaur egun harresian bertan dagoena. Testuinguru horretan gertatu ziren aipatutako hilketak, espainiarren utzikeriaz baliatuz, inolako kontrolik gabe.\nHobien kokapen zehatza lekuko batek eman zizuen, zer historia dago atzean?\nPertsona hori artzaina zen eta umea zela soldadu marokoarrek atxilotu zuten, beste batzuekin. Hain gaztea izanik soldadu batek, errukiz edo, bizirik ateratzeko aukera eman zion “Gora Maroko! Gora Hassan!” oihukatuz gero. Umeak halaxe egin zuen eta kamioian manta baten azpian ezkutatu zuen soldaduak. Bertatik detonazioak entzun zituen eta bazekien tokia non zen, Amgalan, marokoarrek eraikitako harresitik oso hurbil. Ume hori gaur egun heldua da eta berak eraman gintuen gorpuak zeuden tokira.\nAipatu duzun harresia ez da oso ezaguna…\nGizakiak eraikitako historiako bigarren harresirik luzeena da, Txinakoaren atzetik. 2.700 kilometrotik gora du eta Sahara okupatua eta Sahara askea bereizteko sortu zuen Marokok, 1980tik 1987ra. Milaka soldaduk zaintzen dute eta eremu minatua da, gaur egun oraindik jende asko mutilatzen dute lehergailuek. Kaltetuenak haur beduinoak izaten dira. Horren ondoan egin genuen guk lehenengo lana. Ez ginen soldadu marokoarrekin gehiegi fidatzen, horregatik mozorrotuta joan ginen, mauritaniar artzain nomadek janzten dituzten arropak erabiliz. Sei gorpu aurkitu genituen, haietako bi hamabost urteko mutikoak ziren; identifikatzea oso erraza izan zen dokumentuen bidez.\nHala ere, laginak atera ostean, bertan hobiratu genituen berriz. Oso gertu, berrehun metrora edo, beste hobi bat zegoen bi pertsonen gorputzekin. Espainiar nortasun agiria zeukaten soinean, beraz euren identitatea argia zen. Laginek eta DNAk ziurtatu zuten bi pertsona horiek dokumentatutako berak zirela. Orotara zortzi pertsona atera eta zortziak identifikatuta. Buru-hezurrean eta gorputzeko hainbat ataletan zeuzkaten zuloengatik demostratu ahal izan genuen tiroz hil zituztela.\n“Gizakiak eraikitako bigarren harresi luzeena –Txinakoaren atzetik– Sahara okupatua eta askea bereizteko sortu zuen Marokok 1980tik 1987ra: 2.700 kilometrotik gora du”. (Arg: Ander Leon)\nIheslariak izango ziren akaso?\nAljeriara, Tinduf aldera, okupaziotik ihesean zihoazen beduinoak izango ziren ziurrenik, nomadak. Marokoar patruila batekin topo egin eta halaxe amaitu zuten. Bigarren bidaia batean bi borrokalariren gorpuak ere aurkitu genituen Fabret Leguian izeneko tokian, borrokan ibili zirela ondorioztatu ahal izan dugu beraien inguruan aurkitutako munizio kopuruagatik. Tamalez ezin izan ditugu identifikatu. Bai ordea beraien ondoan zegoen beste bat: 1976an hil eta 2013an aurkitu dugu.\nSahara Askea aipatu duzu, zein da oraingo egoera administratiboa?\nSahararrak hiru lurraldetan daude banatuta. Batzuk Tinduf hiriaren alboko kanpamentuetan daude, errefuxiatuak dira eta beraien herrialdetik kanpo bizi dira Aljeriako lurretan. Saharako lurrak bi zonalde ditu, okupatua, Marokoren agindupean dagoena, eta Askea, gobernu sahararrak kontrolatua. Tartean dago lehen aipatu dudan harresia, iparraldetik hegoaldera. Gure lana zonalde askean egin dugu Tindufetik sartuta. Jakin badakigu zonalde okupatuan hobi gehiago daudela baina hor ez dago zer eginik momentuz.\nAntolaketa eta azpiegitura aldetik ez da erraza izango halako lanak egitea.\nGuk AFAPREDESAko (Preso eta Desagerturiko Sahararren Senitartekoen Elkartea) kideen bidez egiten dugu lan. Dokumentazioa beraiek dute eta identifikatzea ere dauzkaten datuak erabiliz egiten da. Beraiek eramaten gaituzte eskoltatuta hobietara, inork baino hobeto ezagutzen baitute eremu hori. Teknikoki lan egitea hemen [Euskal Herrian] baino errazagoa da, hondarra kentzea baino ez dago. Baina gorputzak nahiko azalean daudenez, askotan ez dira osorik egoten, haizeak eraman ditu edo animaliaren batek hondatu. Hala ere, lehortasunak hezurrak oso egoera onean mantendu ditu eta metodologia ohikoa izan da, arkeologikoa.\nHartutako datuekin zer egiten duzue?\nDokumentatu eta txostenak egiten ditugu. Libre daude eta nahi duenak eskuragarri ditu, gure asmoa informazio hori ahalik eta gehien zabaltzea baita. Baina ez hori bakarrik, sahararrek, txostena eskutan, Espainiako Auzitegi Nazionalean salatu zituzten hilketak, eta Pablo Ruz epaileak Carlos Martin Beristain eta Pako Etxeberria deitu zituen deklarazioa hartzeko. Informazio horrekin guztiarekin eta deshobiratzeei esker, hamaika kargu militar marokoarren kontrako epaia zabaldu zuen 2015ean eta, gaur egun, mundu osoan dago pertsona horiek atxilotzeko agindua. Oinarria, espainiar hiritar batzuen kontrako giza eskubideen urraketa da. Hor dago egia judiziala.\n2018ko ekainean itzuli zarete, egoera bera aurkitu duzue?\nBeste hiru hobiren berri izan genuen eta bueltatzea erabaki genuen. Egoera ezberdina izan da: hobi bakoitzean pertsona bakarraren gorputza zegoen eta hirurak emakumeak ziren. Meheiresen aurkitu dugu lehenengoa, haima batzuetatik oso gertu; kasu horretan ere artzainek antzeman zuten hobia. 30 urtetik gorako emakumea zen eta ez zuen apenas objekturik, gandora baten kremailera besterik ez. Bigarrena Amgalan zegoen, ilea lurrazaletik kanpora zuela, baina honek ere ez zuen objekturik inguruan. Hirugarrena, 2013an atera genuen hobitik oso gertu zegoen, adineko emakumea zen eta gauza asko aurkitu genizkion aldean: zintzilikarioak, lepokoak, abalorio asko, kolonia flaskoa eta garaiko 1, 5, 25 eta 50 pezetatako Francoren irudidun txanponak. Orotara 690 pezeta. Dirutza zen hori 1976an eta erakusten du ez zela lapurreta izan.\nItzultzeko asmoa duzue?\nEz bada hobi gehiago aurkitzen, ez, baina AFAPREDESAren esku gaude. Dena den, azken bidaia honetako beste helburuetako bat hangoak formatzea izan da. Pako Etxeberriak teknika forentseak irakatsi dizkie eta Laura Pegok arlo juridikoa garatu du; ahozko elkarrizketak egiteko teknikak ere ikasi dituzte. Eurak lan hori egiteko gai izatea da asmoa, kanpoko laguntzarik gabe. Herri bezala garatzeko, halako gauza txikiekin eman behar dira aurrerapausoak.\nSaharako afera geldi dagoela dirudi.\nGaur egun Afrikan dauden gatazken artean txikienetakoa da Sahararena, pertsona kopurua eta baliabide materialak kontutan hartzen baditugu, behintzat. Hedabideetan gaia ere baztertuta dago, udako umeen bisitek azalarazten ez dutenean. Badaukagu Kongo, Hego Sudan, Somalia, Mali, islamismoa, migrazioak... Horri begira dago nazioarteko politika eta Saharako auzia ahazteko arriskuan dago. Beraien borrokak izugarrizko babesa du arlo materialean, kooperazioan, baina politikoki ezin da ezer egin kanpoko laguntzarik gabe, eta arlo horretan Marokoren posizioa oso gotorra da, ez dirudi hortik pasa gabe inolako konponbiderik egon litekeenik. Mugimendu batzuk badaude, baina dirudienez, auzia luzerako izango dugu.\nOroimena berreskuratzeko formazioa saioak, hareazko ikasgelan\nPako Etxeberria auzitegi-medikua eta Laura Pego abokatua (irudian zutik) Saharako herritarrak trebatzen aritu dira oroimen historikoaren berreskurapenean.\nEtxeberriak arlo praktikoa jorratu du gehien bat, hau da, deshobiratze prozesua nola egin lehen aztarna aurkitzen denetik azken txostena idatzi arte. Pegoren lana arlo juridikoari egon da lotuta, nahiz eta beste esparru batzuk ere garatu dituen. Alde batetik justizia trantsizionalaren oinarriak azaldu zituen, hau da balizko trantsizio baten aurrean ezarri beharreko neurriei buruz eta bestetik, Istanbulgo eta Minnesotako protokoloak izan zituen hizpide. Lehena torturaren erabilpena aztertzeko erabiltzen da, bigarrenak gorpu bat exekutatua izan ote zen jakiteko balio du.\nMetodologia irekia izan da, mahai-inguruak antolatu eta zalantzak argitzeko asmoz; arazo handienak ahozko testigantzekin hainbat informazio jasotzeko orduan izan ohi dituzte. Euskal Herriko torturaren inguruko txostenean oinarritutako esperientzia ere baliatu zuten Etxeberriak eta Pegok jarraibideak eman ahal izateko.\nKanal hauetan artxibatua: Mendebaldeko Sahara | Arkeologia


March, 2009 | EITB Musika bloga\nEgun bat Musikan: Patsy Cline\nGaurko egunez, 1963.urtean, Patsy Cline hil zen, hegazkin itsripu batean. Country-aren izar honek emakumezko abeslariek industrian beren lekua betetzen lagundu zuen. Ez zen aitzindari bakarra izan, ordean. Kitty Wells, Brenda Lee eta Skeeter Davis, esaterako, sasoi hartako andrazko country abeslari arrakastatsuak izan ziren. Dena den, guztien artetik, Cline gogoratzen da mitoei atxikitzen zaien aurarekin, bere ibilbideko unerik gozoenean heriotza tragikoak goizegi eraman zuelako.\n** Egun Bat Musikan: Patsy Cline (audioa)**\nThis entry was posted in Egun bat Musikan on 5 March, 2009 by blogs eitb.\nEgun bat Musikan: EVAN DANDO\nEvan Dando, The Lemonheads taldearen abeslaria eta konposatzaile nagusia, 1967ko martxoaren 4an jaio zen Boston hirian. Husker Du, Devo eta The Replacements bezalako taldeen eraginpean sortu zuen bere lehen taldea, The Whelps, 80ko hamarkada hasieran eta talde honetatik sortu zen urte gutxitara The Lemonheads taldea.\nBoston-eko hirukoteak 1987an egin zuen bere debut diskografikoa baina taldearen iraupen luzeko bosgarren lana argitaratu arte, 1992ko It’s a shame about Ray diskoa amerikar irratietara iritsi arte, Evan Dando eta bere taldekideek ez zuten nabarmentzeko arrakastarik lortu. Nazioarteko pop zerrendetara jauzia, berriz, 1993ko Come on feel the Lemonheads diskoak aurkeztutako "I’ll do it anyway" eta "It’s about time" single arrakastatsuek bideratu zuten.\nThe Lemonheads taldeak 90eko hamarkada erdiko urteetan lortu zituen bere arrakasta handienak, amerikar rock alternatiboak gorakada esanguratsua bizi izan zuen sasoian, eta gero, pixakanaka, taldea beherantza abiatu zen. 2000.urtetik aurrera, Evan Dando-k Lemonheads taldearekin egiten dituen lanak, bere bakarkako disko zein kontzertuekin tartekatzen ditu.\nThis entry was posted in Egun bat Musikan on 4 March, 2009 by blogs eitb.\nEgun bat Musikan: Buffalo Springfield\n1966.urteko martxoaren 3an Buffalo Springfield taldea osatu zuten Stephen Stills-ek, Richie Furayk eta Neil Young-ek, Bruce Palmer eta Dewey Martin-ekin batera. 60.hamarkadan Californian garatu zen soinuaren talderik esanguratsuena izan zen, the Byrds-ekin batera. Taldearen lehendabiziko elkartzea rockaren historiako atal ezaguna da: Stills eta Furay Sunset Boulevard-etik zihoazela, hil-auto beltz bat ikusi zuten. Stills-ek bazekien automobil bitxia Neil Young kanadarrarena zela. Young-ekin batera, autoan, Bruce Palmer (taldeko baxujolea) zihoan. Dewey Martin ere batu zitzaien baterian.\n**Entzun Egun bat Musikan: Buffalo Springfield**\nThis entry was posted in Egun bat Musikan on 3 March, 2009 by blogs eitb.


150 urte Freud jaio zela — Eibar.ORG | Eibarko peoria\nHemen zaude: Hasiera / Blogak / Markos Zapiain / 150 urte Freud jaio zela\n150 urte Freud jaio zela\nmzap 2006/05/02 20:42\nOinarri neurologikorik gabeko buru eritasunen sendabideen artean, Freuden psikoanalisia da gaur egun ezagunena herri aberatsetan. Aldiz, erlijioa benetan bizirik den herrietan eta txiroen artean ez da batere zabaldu. Roudinescok horrela planteatzen du: zenbat eta libreago emakumea, orduan eta indartsuago psikoanalisia.\nFrantzian berriki egundoko zalaparta eragin duen txosten ofizial baten arabera, sendatzeko orduan psikoanalisia baino eragingarriagoak dira psikologia kognitiboa eta psikologia humanista, besteak beste. Zergatik eusten dio hala ere psikoanalisiak zabaltzeari? Behar bada Institutuetako ikasleentzat Freud pentsalaririk gogokoenetarikoa egiten duten zio biongatik: gainerakoak baino idazle hobea da, eta barregarriagoa.\nFreudek abiaraziriko ildo bati, gertaera larriak metafora kotxanbroso bezain ausart eta liluragarrien bidez “azaltzea”ri, fidel atxiki zaio psikoanalisia.\nFreudek idatzi zuen arratoien gizonak, Ernst Lanzer-ek, tortura txinatar baten berri ematean (presoari arratoiz beteriko ontzi bat lotzen zioten ipurdian, harik eta arratoiak, goseturik, uzkitik sartzen zitzaizkion arte) “ezezaguna eta imajinaezina zitzaion gozamen batengatiko izua” sentitu zuela.\nLacanentzat, “Las Meninas”en bihotz espirituala erdiko meninaren “zakil ausentea” litzateke.\nAndré Greenen ustez, doluaren amaiera mokordo batek adierazten du, ametsetan egina. Alegia, bezero doludunak psikoanalistari “bart ametsetan mokordo harrigarri bat egin dut” aitortzeak, sendatzea adierazten omen du.\nMillerrek dioenez, Dorre Bikiak eraitsi zituztenean AEBkoak ez beste guztiok poztu ginen ezinbestez, jendaurreko mintzamolde zuri zuzena gorabehera, jende ororen osagai sadikoaren kariaz, hein handi batean indartsuenaren aurka bideratzen baitugu.\nJJ Lasak oroitarazten digunez, azkenik, besteren autoak gidatzeko guraririk edo jakinminik ez izateak monogamiarako joera adierazten du; eta gizon euskaldunaren ohiturak txokoan lagunartean mantala jantzirik pixkanaka emakume haurdunaren tamainako sabela biribiltzeko, berriz, zapalduriko homosexualtasuna.\nAutoa gidatzen ez dakizuenok oasis frexkagarriak zerate gizarte gaixo honetan. Zarata eta ke artean, zuekin gogoratzen naiz ni, kotxe guztiak - nerea barne - mazoarekin txikitzeko gogoa etortzen zaidan aldi gero eta maizago hoietan.\nEgia esan, gidatu ez, baina "pakete" gisa bai jungo zerate askotan, eta horrek beharbada esanahi sexual izkuturen bat izan lezake. Freudek izango zuen beharbada zeresanik zuei buruz.\narraioa, patxi, ez nekien kopilotoari "pakete" deitzen zitzaionik, baina psikoanalisiarentzat zalantzarik gabe esanguratsu bezain kezkagarria litzateke pakete izan nahi izate hori, pakete baino ez, gidaritzari eta protagonismoari uko eginez, gidaritza eta protagonismoa emaztearen esku utziz\npaketetasuna, paketearen esentzia, ez da desobedientziara ere iristen, zama bat baita aski duena Txindokiko gailurrera eraman dezaten\nOinarri neurologikorik gabeko buru eritasunen sendabideen artean, Markosen bloga irakurtzea izan liteke terapia egokia. Oinazean alaigarri eta aringarri. Eri egon gabe ere bai noski.\nMillerren teoria ez det betetzen nik. Sadiko baino, bildurti jokatu nuen. Indartsuenaren erantzun atomikoaren zain edo, ezkorra ni. Edo inuxentea ni, dorre bikiena indartsuenari primeran etorriko zitzaiola burutik pasa gabe.\nLasaren arabera berriz, guztiz, baina guztiz monogamoa naiz. Eta guztiz hetereosexuala ere bai, mantalak ez baititut batere atsegin.\neta autoa gidatzen ez dakigunok zer ginateke, aingeruak, kopilotoak, perbertso polimorfoak?


Urrian amaituko dira Txantreako hegoaldeko parkearen ingurunea urbanizatzeko lanak, eta dagoeneko biribilguneak ia amaituta daude eta bide berria zehaztuta dago | Ayuntamiento de Pamplona\nUrrian amaituko dira Txantreako hegoaldeko parkearen ingurunea urbanizatzeko lanak, eta dagoeneko biribilguneak ia amaituta daude eta bide berria zehaztuta dago\nHirigintza Gerentziak onetsi egin du parkearen 2. eta 3. faseetako separatak idazteko deialdia\nHirigintza Batzordeak eta Gerentziak gaur goizean bisitatu dituzte Txantreako hegoaldeko parkearen lehen faseko lanak. Aurreikuspenen arabera, urrian amaituko dira urbanizazioari dagozkion lanak, zeinek jarraitutasuna emanen baitiote auzoari, eta bide eta etxebizitza berriak sortuko baitituzte, eta urte bukaeran amaituko dira lanak etorkizuneko parkearen mendebaldean, orain arte Irubide parkea zen horretan, Magdalenako zubitik Santiago plazaraino, eta inguruetan dagoen ekaitza-tangaraino.\nLehen fase horretako jarduketak bi lotetan esleitu ziren, alde batetik, jarduketa-esparruaren iparraldean aurreikusita zegoen urbanizazioa, eta bestetik, parkearen garapena bera. Urbanizazioari dagokionez, dagoeneko obraren % 55 inguru egin da, eta lanak urrian amaitzea aurreikusten da. Une hauetan, honako zerbitzu hauek instalatzeko lanak amaitzen ari dira: euri-urak, saneamendua, telekomunikazioak, elektrizitatea, gasa eta semaforoak jartzea. Halaber, zoladura-lanak aurrera doaz, eta lorezaintza- eta ureztatze-lanak hasi dira.\nMagdalena kalean eta Mendigorria kaleko bidegurutzean kokatutako biribilgune berriei dagozkien obrak ia amaituta daude. Antzematen da ere urbanizazioa lotuko duen ardatza, Irubide Institutuaren eta Irabia ikastetxearen artean. Halaber, zoladura jarri da Corella kalea zenaren zonaldean, oinezkoendako pasealeku bihurtu dena, eta Mendigorria kalean ukitutako zuhaitzak birlandatu dituzte. Lan horien aurrekontua 6,9 milioi euro da (BEZa kanpo), eta Construcciones Mariezcurrena SL eta Excavaciones Fermín Osés SL enpresek osatzen duten ABBEari esleitu zitzaizkion.\nDiseinu berria Magdalenako zubitik parkera sartzeko plazan\nParkearen garapenari dagokionez (bigarren lotea), drainatzeari eta hornidurari, lurren mugimenduari eta parkeko bideen zoladurari dagozkien lanak egiten ari dira. Azken egunetan ureztatze-lanei ekin diete. Halaber, Josefina seroren komentuko baratzeko itxiera zaharraren horman juntadura-lanak egin dituzte. Aldi berean, Magdalenako zubitik parkera sartzeko plazan aldaketa bat idazteko lanetan ari dira; izan ere, bertan diseinu berri bat egin behar izan da 'noria-putzu edo odol-noria' zaharra integratu eta kontserbatu ahal izateko, Príncipe de Vianaren txostenekin bat. Gutxi gorabehera, aurreikusitako lanen heren bat baino gehiago egin da, eta horien aurrekontua 1,8 milioi euro da (BEZa kanpo). Lanak Lacunza Hermanos SL enpresak egin ditu, eta urte honetako abenduan amaituko dira.\nParkearen hedadura handia denez, hainbat gauzatze-fasetan egitea gomendatu da. Gaur egun lehenengo fasea egiten ari dira, eta bigarrena eta hirugarrena garatzeko prozedura martxan jarri da. Amaitu ondoren, parkeak 100.000 metro koadro inguruko azalera izanen du guztira, ia kilometro bat luze Arga ibaitik eta Magdalenatik Burlatako mugaraino, eta ehun metro zabal inguru iparraldeko urbanizazio berrian egonen den kaletik Burlatako bideraino, hegoaldean. Parkea gauzatzeko, partaidetza-prozesuan irabazi zuen Begibistan proposamenari jarraitu zaio, zeinak gunea naturalizatu eta haren mantentze-kostuak murriztearen alde egiten baitu.\nParkearen 2. eta 3. faseak idaztea\nHirigintza Gerentziak gaur goizean onetsi du Hego Txantrea parkeko proiektuaren 2. eta 3. faseetako separatak idazteko kontratua esleitzeko prozeduraren deialdia, eta, hala badagokio, egin litezkeen obren zuzendaritza. Hiru hilabeteko epea aurreikusten da bi separatak idazteko, eta aurreikusitako aurrekontuak 22.640 euro jotzen du.\n2. fasean lehentasuna eman nahi zaio parkeko iparraldean dagoen eta urbanizazioarekin mugatzen duen ertzeko pasealekuari, eta aipatu pasealekuarekin batera doazen egonlekuei, jolasguneei eta ureztatzea duten berdeguneei. 3. faseko esparrua parkeko gainerako eremuari dagokio, barnealdetik Magdalenako egungo etxebizitzetaraino, eta ekialdeko eremua, Burlatako udal-mugartearekin muga egiten duen tokiraino.\n2. fasean, zoladura jarriko zaie parkearen iparraldean dauden egonlekuei eta Burlatako bidetik sarbideekin lotzeko bideei. Dagoen ekaitz-tanga egokitzeko xerolorategi bat jarriko zaio gainazalean, eta bide horiek mugatuko dituzten berdeguneak ere sortuko dira. Instalazioei dagokienez, eremu horretan argiteria, drainatzea eta ureztatzea jarriko dira.\n3. faseko jarduketak honako hauek izanen ditu ardatz: jolasgunea osatzea parkour eta skate pistak jarrita, belardi naturalizatuak egitea (ureztatzerik gabekoak), eta Iturraipurria ubidea berreskuratzea, Burlatarekin eta ertzeko orlarekin mugatzen duen haritzen zuhaiztia. Hegoaldean, familiendako baratze-eremuak, emakida-baratzea, piknik eremua eta zakurrendako eremua eginen dira. 2. fasean bezala, zonaldean argiteria, drainatzea eta ureztatzea jarriko dira.


LABen Hendaiako egoitza berriak ateak zabalik ditu | LAB SINDIKATUA\nLAB Sindikatua Egoitzak LABen Hendaiako egoitza berriak ateak zabalik ditu\nLABen Hendaiako egoitza berriak ateak zabalik ditu\nGaur, hilak 18, zabaldu ditu LABek Hendaiako egoitza berriaren ateak. Duela hamabost urte iritsi zen LAB Ipar Euskal Herrira. Ibilbide luzea egin du sindikatuak urte hauetan, gatazketan zein Euskal Herriaren eraikuntzan lehen lerroan izan da beti. Gaur urrats berri bat eman dugu langile eta herritarrei borrokarako gune berri bat eskeiniz.\nFesta giroa zen nagusi Hendaiako egoitzan gaur arratsaldean. Militante asko gerturatu dira jaizkibel karrikako lehen zenbakira. Anhioa Etxaide, LABeko Idazkari Nagusiak hitza hartu du hau dena posible egin dutenak eskertu eta urte guzti hauetan Ipar Euskal Herriko militanteek egindako lana nabarmenduz.\nHau ez da Ipar Euskal Herrian izango duten berritasun bakarra. Hain zuzen ere webgune berria ere zabalik da Ipar Euskal Herriko lanketen berri jasotzeko. www.lab.eus/ieh helbidean aurkituko gaituzu, etor zaitez.\nBulego berritua estreinatu dugu Baionan\nOreretako egoitza berriaren ateak zabalik dira\nEgoitza berria dugu Irunen\nLABek egoitza berria zabalduko du otsailaren 22an Durangon


Kultur eta kirol egitarau zabala antolatu du Udalak Gabonetarako: kontzertuak, liburu eta disko azoka, ipuin kontaketak, pailazoak, Gabonetako eskubaloi kanpusa, Skate eta Scooter ikastaroa eta Urpekaritza Bataioak, besteak beste.\nAltamirako biribilguneko obrak erritmo onean\nHirigintza-lan honek helburu du herritarrei oinezko eta txirrinduentzako pasabide seguruagoa eta irisgarriagoa eskaintzea. Laster bukatuko dituzte 306.655 euroko kostua izan duten obrak, eta ondoren Udalak udalerriko zenbait eremutan hobekuntza lanak gauzatuko ditu.\nGaur hasiko da maitasun erromantikoaren inguruko tailerra\n2017ko Martxoak 01\nGaur hasiko da Gaxuxa emakume taldeak, Udalaren laguntzarekin, antolatu duen maitasun erromantikoaren inguruko tailerra\nZabalik da, oraindik, izen-emate epea\nAdimen emozionala eta ahalduntzea lantzeko tailerrean izen eman nahi baduzu, irailaren 23 bitartean Gizarte Zerbitzuen bulegoetara jo dezakezu.\nAdimen emozionala eta ahalduntzea lantzeko tailerra\nInteresa duten pertsonek irailaren 5 eta 6an Gaxuxako elkartean edota irailaren 23 bitartean Gizarte Zerbitzuetan izen-eman dezakete.


Durangaldeko berbalagunak: 04/01/2013 - 05/01/2013\nLaster. Gatzatu-tailerra Abadiñon\nAsteartean, hilak 23, beste ikastarotxo baten parte hartzeko aukera izango dugu Durangaldeko berbalagunok. Oraingo honetan, xaboiak, artileak eta enparauak alde batera utzita, gozogintzan arituko gara; gatzatuak egingo baititugu: zapore eta testura desberdinetako gatzatuak.\nHorretarako, Alluitz-Naturak Abadiñoko Mendiola auzoan duen egoitzara hurreratuko gara eta, bertan, ikastaroa egiteaz gain, Aliciak eta Patxik ardiak nola gobernatzen dituzten ere ikusi ahal izango dugu.\nAurreko ikastaroetan bezala, honetan ere partaide kopurua mugatua izango da; beraz, 639 400 786 telefonora deitu beharko duzue ardi esnearekin esperimentuak egin nahi dituzuen guztiok.\nLaster. Xaboigintza-tailerra Elorrion\nEguen honetan, berriro ere, xaboia egiten ikasteko aukera izango dute, hala nahi duten guztiek. Oraingo honetan, Elorrion izango da hitzordua; Abizari Euskaltegian, hain zuzen ere. Bertaratzen direnek, Alluitz Naturakoen eskutik, xaboia egiteko jarraibideak jasotzeaz gain, euren lehenengo xaboia egiteko aukera ere izango dute.\nIkastaroan partaide kopurua mugatua izango denez, parte hartzeko, izena ematea ezinbestekoa izango da. Horretarako, 639 400 786 telefonora deitu edo sms-a bidali beharko du.\nAnimatu, bada, eta ostegunean, 18:30etik aurrera, erdu xaboiak egitera!


2015/16 ikasturtean teknologia arloan Hezkuntza-Robotika proiektua lantzen hasi ginen eta gaur egun urrats bat haratago emanez STEAM proiektuari heldu diogu. Baina, zer da STEAM? Science, Technology, Engineering, Arts eta Mathematics arloak aldi berean eta modu integratuan lantzea erronka diferenteei erantzunez testuinguru praktiko batean. Hezkuntza Sailak, Europako beste herrialde batzuetan bezala, lehentasuna eman nahi dio STEAM proiektuari eta Egape Ikastolan metodologia berriekiko aitzindari garen heinean, konpromiso hori berresten dugu proiektua geureganatzen.\nSTEAM proiektuaren bitartez arloen arteko elkar lana gauzatzen da. Gainera, gure ikasle gazteen bokazio eta nahi profesional zientifikoa sustatzen da, batez ere emakumeena, estereotipoak aldatuz, zientzian eta ingeniaritza arloetan pairatutako bazterketa gaindituz eta berdintasunean garatuz.\nLHko 6. mailan hainbat saiotan aholkularien eta nesken arteko topaketak egingo dira honako helburuak lortzeko: zientzia eta teknologiako lanbideen inguruko zalantzak argitzea eta oztopoak gainditzea, motibazioa sustatzea eta hala nahi izan ezkero, lanbide horri ekiteko autoestimua sendotzea. Mutilek ere, gai beraren inguruan saio paralelo batean tutorearen gidaritzapean lanean jardungo dira.\nDBHn 2015/16 ikasturtean teknologia arloan Hezkuntza-Robotika proiektua lantzen hasi ginen eta gaur egun urrats bat haratago emanez STEAM proiektuari heldu diogu hainbat proiektu gauzatuz elkarlanean, egurrezko Tangrama animazio eta bideo-jokuen diseinua, Robotika, 3D diseinua eta inpresioa, sentsoreen azterketa, “Superheroia” proiektua eta energia berriztagarriei probetxua ateratzeko proiektua, besteak beste. Ilusio handiz aritu gara eta hurrengo ikasturteetan ere gure ikasleak etorkizuneko mundu zientifikoan berdintasunean eta oparotasunean murgildu daitezen jarraituko dugu lanean.


Arropa zaharren bilketa zerbitzua bertan behera - Oharrak - Zumarraga\nCOVID-19 pandemiaren bilakaeraren ondorioz, bihartik aurrera, martxoak 31, eta bestelako abisurik jaso arte, bertan behera geratzen da arropa zaharren bilketa zerbitzua, ohiz-kanpoko egoera honetan ezin baita ziurtatu bildutako arroparen segurtasuna eta gainera bildutakoa ezin da prozesatu, lan gehienak eskuz egiten baitira.\nMankomunitateak arropa birziklatzeko edukiontziak zigilatu egin behar ditu eta edukiontzietan kartelak jarriko ditu herritarrei egoera honen berri emateko. Deia luzatzen zaie herritarrei, arropa etxean gorde eta arropa biltzeko edukiontzietan sar ez dezaten.\nBestalde, gogoratu bolumen handiko etxeko traste zaharren bilketa zerbitzua ere bertan behera utzi zela duela aste bete. Gaineratiko hondakinen bilketa mantentzen da: errefusa/pixoihalak, organikoa, papera, kartoia, ontzi arinak, beira, sukaldeko olioa eta pilak.\nEta gogoratu: eskularruak, maskarak eta betaurrekoak ez dira inoiz edukiontzi horian sartu behar baizik eta errefusarentzako edukiontzian.\nInformazio gehiago: http://www.sasieta.eus/euskara/albisteak/arropa-zaharren-bilketa-zerbitzua-bertan-behera


Hegal egiten (VII) — Eibar.ORG | Eibarko peoria\nHemen zaude: Hasiera / Blogak / Harrikadak / Hegal egiten (VII)\nHegal egiten (VII)\nMikel Iturria 2019/02/24 21:19\nAste honetako laburpen posible bat. Beti aukera gehiago baitago.\nAsteazkenean, otsailak 20, Reala eta emakumeen futbola mahai-ingurua egin genuen Donostiako El Rincón jatetxean. Jakin nahi baduzue Ane Etxezarretak, Ixiar Bakerok eta Ainara Arratibelek zer esan zuten Maddalen Marzolek proposatutako gaiei buruz, kronika dago Realsocialismo taldearen webgunean: Emakumeen futbolak urratsak eman baditu ere, asko dago egiteko.\nGaur partida ikustera joan naiz Zubietara eta Realak erraz menderatu du Madrid: 3-0.\nGordailua: bigarren bisita\nUrtarrileko azken ostiralean ezagutu nuen Gordailua. Otsaileko azken ostiralean bisitatu nuen bigarren aldiz eta beste gauza batzuk erakutsi zizkiguten (gaia arkeologia zen). Zain nago nirekin joandako batek ea kronika idazten duen.\nZuek joan nahi izanez gero, kontuan hartu hilabete bakoitzeko (uztaila eta abuztua kenduta) azken ostiralean bi bisita egoten direla: 17:00etan gaztelaniaz eta 18:00etan euskaraz. Gordailuaren webgunean albisteen atalean iragartzen dute noiz zabaltzen den izena emateko epea.\nOstegunean bidali zizkidan editoreak inprentara bidali aurreko galeradak. Argitaletxeko zuzentzaileak eskua sartu du, baina oso gutxi. Harrituta geratu nintzen editoreak esan zidanean Ortiz leísta zela eta horiek izan direla egindako zuzenketa nagusiak. Gero konturatu nintzen ni ere banaizela eta horregatik iruditu zitzaidala harrigarria.\nOkerrik ezean, apirilaren lehen hamabostaldian egongo da liburu-dendetan.\nOrtizen zale giputzentzako oharra: apuntatu zuen agendetan maiatzaren 10a eta 11, faborez. Donostian elkar ikusiko dugu.\nHarkaitz Canoren ezinezko simetriak saritu ditu Correok\nGaur goizean Gari Araolazak txio hau jarri dit:\nTxioaren bidez jakin dut XXXII. El Correo kazetaritza saria eman diotela Harkaitz Canori. Lagunei sariak ematen dizkietenean poztu beharra dago eta ni poztu egin naiz.\nAbenduaren 9an argitaratu zen artikulua El Diario Vascon (Simetria ezinezkoak); oker ez banago, jubilatu berri den Felix Ibargutxiren enkarguzz. Ni ez nintzen enteratu, baina Gari Araolaza bai. Irakurri eta pentsatu zuen artikulu hori gaztelaniaz argitaratu beharra zegoela. Euskaldunei baino erdaldunei zuzendua zelako. Garik itzuli eta nik Pedradas-en argitaratu nuen: Simetrías imposibles.\nBi gauzak egin zaizkit bitxi:\n1.- Hauxe da saria ematen den 32. aldia eta euskarazko testu bati ematen zaion lehena. Ezinezko simetriak.\n2.- Jefez betetako epaimahaia da eta ez dago emakumerik. Euskaldunik bai? Albistetik zuzenean hartu eta hemen itsatsia: José Miguel Santamaría (director de EL CORREO), Enrique de Ybarra (presidente de la Fundación Vocento), Santiago de Ybarra (consejero de EL CORREO), Alejandro Echevarría (consejero de EL CORREO), José María Bergareche (consejero de EL CORREO), Iñigo Barrenechea (director general de EL CORREO), Fernando García de Cortázar (director de la Fundación Vocento), Carlos Aganzo (subdirector de la Fundación Vocento) y César Coca (adjunto a la dirección de EL CORREO).\nEsan bezala, zorionak, Harkaitz. Trago bat hire kontura.\nVolando voy (VII), este apunte en castellano\netiketak: irun, harkaitz_cano, gordailua, gari_araolaza, donostia, realsocialismo, javier_ortiz, fubola\nKronika ez, baina zerbait idatziko du.\nKronika ez, baina zerbait idatziko du. Ander, 2019/02/24 21:27\nUrrutiko intxaurrak 2019/03/18\nHiru egun Madrilen 2019/03/13\nLisabö zuzenean 2019/03/05\nHegal egiten (VII) 2019/02/24\nEmakumeen futbola 2019/02/18


Gipuzkoako Batzar Nagusiak - Araugintza\nBatzar Nagusiek foru-arauak onartzeko ahalmena daukate. Foru-arauen bidez, Lurralde Historikoaren eskumeneko gaiak arautzen dira. Foru-arauek edozein lurralde-legebiltzarrek emandako legeen balio material bera dute, betiere Lurralde Historikoaren eskumen esklusiboko gaiei buruzkoak badira.\nBatzar Nagusietan eztabaidatutako Foru Arauak, ondoren Foru Aldundiak argitaratuak.\nGai hauek foru-arauen bidez arautu behar dira nahitaez:\nForu-organoen antolaketa, araubidea eta funtzionamendua.\nLurralde Historikoaren aurrekontuak eta kontu orokorrak.\nLurralde osoari dagozkion sektoreko ezohiko planak.\nKorporazio lokalen zerga propioak, haien tutoretza finantzarioa eta Lurralde Historikoko udalerrien finantzaketaren araubide orokorra.\nProbintziaren zein udalen ondasunen araubidea, jabari publikokoak, ondarezkoak, propioak nahiz komunalak izan.\nUdalerrien mugaketak eta udalez gaindiko mugaketak, Lurralde Historikoaren mugak gainditzen ez dituztenean.\nBatzar Nagusietan foru-arauak onartzeko prozedura Barne Araudian dago ezarrita. Araugintza-prozedura orokor bat eta prozedura berezi batzuk ezartzen dira.\nProzedura hasteko ekimena honako hauek har dezakete:\nBatzarkide batek, beste lau batzarkideren izenpea duela.\nBatzarkide talde batek.\nGipuzkoako herritarrek, gutxienez 7.000 hautesleren izenpearen bidez.\nLurralde Historikoko udalek, gutxienez hiru udalek. Udal horiek bi hauteskunde barrutitakoak izan behar dute gutxienez eta hamar mila biztanletik gora eduki guztien artean.\nForu Aldundiaren ekimenaz aurkeztutako testuari foru-arauaren proiektua deitzen zaio. Besteei foru-arauaren proposamena deitzen zaie, eta, izapidetu baino lehen, Batzar Nagusien gehiengoak aintzat hartu behar ditu.\nForu-arauaren proiektua aurkeztutakoan, edo foru-arauaren proposamena aintzat hartutakoan, zuzenketak aurkezteko epea zabalduko da. Zuzenketak artikuluei edo osotasunari egin ahal zaizkio. Osoko zuzenketak foru-arauen proiektuen kasuan bakarrik egin daitezke. Proiektuaren egokierari, printzipioei edo espirituari buruzkoak izaten dira, eta proiektua Foru Aldundiari itzultzeko eskatzen dute, edo, bestela, ordezko testua proposatzen dute.\nForu-arauen proiektuen kasuan, osoko zuzenketak aurkeztuz gero, osoko eztabaida egingo dute Osoko Bilkuran. Eztabaidatu eta gero, proiektua Foru Aldundiari itzultzea ala ez bozkatuko dute, edo aurkeztu den ordezko testua onartzea.\nZuzenketak aurkezteko epea bukatu, eta osoko zuzenketen eztabaida bukatu eta gero (eztabaida egin bada), proiektua edo proposamena gaiaren arabera dagokion batzordeari bidaliko zaio. Batzordeak artikuluei buruzko zuzenketak eztabaidatuko ditu eta, horren ondorioz, irizpen bat onartuko du, onartutako zuzenketen bidez egin diren aldaketak jasoko dituena.\nZailtasun handiko gaietan, dagokion batzordeak bere barruan talde txostengile bat sortzea erabaki dezake, ekimena xehetasun handiagoz azter dezan eta txosten bat egin dezan. Ondoren, batzordeak eztabaidatuko du.\nAurkeztutako zuzenketak irizpenean sartu ez badira, egileek mantendu egin ditzakete Osoko Bilkuran defendatzeko. Halaber, proiektuaren edo proposamenaren testuan zuzendua izan denari buruzko boto partikularrak ere eman ditzakete taldeek, Osoko Bilkuran defendatzeko.\nIrizpena, boto partikularrak eta mantendutako zuzenketak Osoko Bilkurara doaz. Osoko Bilkuran eztabaidatu eta gero, bozketa egiten da, proiektu edo proposamenaren behin betiko testua onartzeko. Horretarako, nahikoa da Batzar Nagusietako kideen aldeko botoak gehiengoa izatea (gehiengo soila), zenbait kasutan izan ezik (Batzar Nagusien Barne Araudia, edota Gipuzkoako Lurralde Historikoaren Erakunde Antolaketa, Gobernu eta Administrazioari buruzko Foru Araua onartzea), non aldeko botoek Batzar Nagusietako kideen erdia gehi bat izan behar duten (gehiengo osoa).\nBatzar Nagusiek foru-araua onartu eta gero, Foru Aldundiari bidaltzen zaio, diputatu nagusiak aldarrika dezan eta Gipuzkoako Aldizkari Ofizialean argitara dadin, indarrean jartzeko.\nBatzar Nagusien Barne Araudia Batzar Nagusietako Lehendakariak aldarrikatuko du.\nAzaldutako prozeduraz gain, beste prozedura berezi batzuk daude foru-arauak onartzeko:\nIrakurraldi bakarra egitea Osoko Bilkuran: foru-arauaren proiektuaren edo proposamenaren izaerak hala aholkatzen duenean, edo erraza delako hala egin daitekeenean. Proiektu osoarentzat eztabaida eta bozketa bakarra egingo dira.\nGipuzkoako Batzar Nagusien aurrekontuen foru-arauaren proiektua: prozedura arruntari jarraitzen zaio baina berezitasun batzuekin.\nBatzordeek araugintza-ahalmen osoa edukitzea; proiektu edo proposamenak ez direnean garrantzi bereziko gaiei buruz, erabaki daiteke irizpena egiteko ardura duen batzordeak onartzea foru-arauaren testua, azken onarpena Osoko Bilkurak eman beharrik izan gabe.\nForu-arauak izapidetu eta onartzeaz gain, Batzar Nagusiek Eusko Legebiltzarrak legeak onar ditzan bultza dezakete, Euskal Herriko Autonomia Estatutuko 27.4 artikuluan aurreikusitako ekimenaren bidez. Eusko Legebiltzarrari lege-proposamenak bidaltzeko prozedura arruntari jarraituko diote, baina berezitasun batzurekin. Berezitasun handiena da Osoko Bilkuraren gehiengo osoak onartu behar duela.


Bermeoko berbalagunak: 2014/10\nGurasolagun: tailerra eta txotxongilo ikuskizuna.\nFAMILIAN EUSKARAZ JOLASTEKO TAILERRA:\nAZAROAREN 5EAN, ASTEAZKENEAN, 17:30 – 19:30\nBERMEOKO EUSKAL GUNEAN, ATALDE 17, BEHEA.\nNork emango du izena?\nAma, aita edo biak ETA seme-alabak 5 urtetik 10 urtera.\nZenbat pertsonentzat? 20 pertsonentzat, haurrak eta gurasoak. Izena emateko ordena errespetatuko da, plazak bete arte.\n17:30ean TAILERRA: FAMILIAN EUSKARAZ JOLASTEKO:\nBetiko jolasak (soka, goma, zibak…)\nMetodologia guztiz dinamikoa izango da eta haurrek eta helduek elkarrekin jolastuz ikasiko dituzte olgetak. Partaide bakoitzari txosten bana banatuko zaio landutako jolasak biltzen dituena.\n(Albistea Hitzan irakurri +) (Oizmendiko bideoa ikusi +)\nONDOREN IKUSKIZUNA: BASOKO IPUINAK (Manya eta Lito) titeretas@terra.com\nIzena emateko azken eguna: AZAROAREN 3a, plazak bete arte,\nedo web orrian (Klik egin)\nJoxe Miel Barandiaran udal liburutegiak urriaren 24an, ostiralean, liburutegiaren eguna ospatuko du eta aprobetxatuko dugu egun berezia dela bisitatzeko eta hobeto ezagutzeko.\nIzan ere, asko dira Bermeoko udal liburutegiak eskaintzen dituen zerbitzuak, besteak beste, mailegu zerbitzua, fonoteka, bideoteka, mikroteka eta beste hainbat zerbitzu, guztiak dohainik.\nUrriaren 24an, arratsaldeko 17:15ean zerbitzu guzti hauen berri emango digute berbalagunoi. Bazkide ez bagara aprobetxa dezakegu egun horretan bertan izateko aukera, horretarako argazki bat eraman behar dugu, besterik ez. Bisitarako plaza kopuru mugatua dago, talde handiegia bada beste egun baten errepikatuko dugu, ados?\nIzena emateko deitu liburutegira edo berbalagun dinamizatzaileari: 607 609 580.\nBermistorian: bisita gidatua eta topaketa. Kronika\nPasa den larunbatean egin genuen berbalagunon lehenengo topaketa, eguerdiko 12etan Arrantzaleen museoan oso bisita interesgarria, eguraldia lagun, kaleko ikuskizuna eta guzti.\nKanpoko xehetasunak azaldu eta gero, Haizeak erakutsi zizkigun eraikinaren aldaketak mendeetan zehar argazkien bidez Txile aretoan. Bisita amaieran, taldeko argazkia.\nBazkaldu aurretik azoka bisitatu genuen, baita apur bat deskantsatu ere... oso ondo bazkaldu eta gero, portuan hartu genuen arratsaldeko kafea eta han heldu zen, berba eta berba, suak ikusteko ordua. Batzuk ordu txikietara arte geratu ziren, umorea ez da falta!\nBeste talde bat sortu da ostegun arratsaldeetan, momentu honetan bost talde elkartzen dira astero, animatu izena ematen eta ez badago komeni zaizuna lasai, beste batzuk sortuko dira, momentuz eman izena eta saiatuko gara aukeratutako egunean sortzen, hiru edo lau lagun batzen zaretenean arazo barik hasiko zarete oraindik abian ez dagoen talde berri horretan, deitu 607 609 580 telefonora edo bidali mezu bat eta deituko dizuegu.\nGaur goizean aurkeztu dugu aurten egingo duguna eta bide batez laburtu dugu orain artekoa, hau izan da azaldu duguna:\nEskerrik asko guztiei gaur etortzearren!!\nAlbistea ikusi Busturialdeko Hitzan + Bermeon euskaraz +\nBisita gidatua eta bazkaria\nUrriaren 18an Bermistorian ospatuko da herrian eta Bizkaiko Foru Aldundiak antolatutako bisita gidatuan hartuko dugu parte eguerdiko 12etan Arrantzale museoaren aurrean. Bisitaren izenburua da "Dorre jauregitik museoa izatera", Ondarearen Europako Jardunaldien barne.\nBisita eta gero Erdi Aroko azoka bisitatuko dugu alde zaharrean eta 14:30ean Kafe Antzokira joango gara bazkaltzera (20€ inguru). Taldetako partaide berriei behar den moduan agurtzeko eta taldeen arteko ikasturte honetako lehenengo topaketa #lotsarikgabe egiteko, ez da plan txarra, ezta?\nApuntatzeko jarri dinamizatzailearekin kontaktuan 607 609 580 telefono zenbakian (*azken eguna: urriaren 15a).\nAstelehenean, hilaren 13an goizeko 12:00etan aurkeztuko dugu aurtengo berbalagun egitasmoa #lotsarikgabe lemapean eta honen bitartez gonbidatzen zaituztet parte hartzera, zuen esperientzia kontatzeko eta iritziak trukatzeko. Aurkezpen publiko laburra izango da, ordu erdikoa edo, Gizarte eta Kultura Etxeko hitzaldi aretoan, hirugarren solairuan. Gonbidatu zuek ere zuen ezagun eta lagunak, eskerrik asko!\nBerbalagun egitasmoan izena emateko zuzenean web orrian edo:\n607 609 580 (Marimar, dinamizatzailea).\nBermeoko Udala, Euskera Saila: 946 179 122\nUrrian hasi dira elkartzen lehenengo taldeak, aukeratu koadrantean zein datorkizun hoberen eta jarri kontaktuan dinamizatzailearekin aste honetan bertan zeu ere hasteko: 607 609 580 (Marimar).\nAurrerantzean beste talde batzuk sortuko dira, eman izena #lotsarikgabe eta interesatzen zaizun egunean sortzen denean deituko dizugu. Lagun edo ezagunen bat apuntatzen bada zurekin batera, ederto!\nBermistorian: bisita gidatua eta topaketa. Kronika...


Borobilak | Kultura | Berria\nBadituzu hiru ordu laurden? Lanera autobusean zoazela Twitterren sartu eta azken berriak irakurri ordez; kirola egiten duzun bitartean Spotifyk zure gustuen arabera prestatutako playlist-a jarri ordez; afalosteko zure telesail gogokoenaren azken kapitulua ikusi ordez; egun batengatik, badituzu 45 minutu disko bat osorik entzuteko?\nEgin proba: jarri entzungailuak eta etzan ohean. Disko-jogailua baldin baduzu, jarri plastikotik atera gabe duzun binilo hori orratzetan, eta eseri ondoko besaulkian. Eta entzun ezazu, beste ezer egin gabe, zure bizitzako 45 minutu horiek ezer baino gehiago merezi dituen disko hori.\nSinglearen garai frenetiko honetan, izan ere, ahaztu dugu orain arte jakina zen gauza bat: talde edota artista baten disko batek, bere azken bi urteetako lan gogorraz gain, istorio edota testuinguru bat gordetzen duela bere barnean. Ez dela abestiz betetako zaku soil bat. Eta hainbat adibide eman nahi dizkizuet, ea horietako bat entzutera animatzen zareten.\nFoo Fighters rock taldearen Echoes, silence, patience and grace disko tzarrean, aurreko urteetan jotako rock kontzertu handien artean egindako antzokietako bira akustikoan sentitutakoa islatu nahi izan zuten. Horrela, rock kutsuko abesti potenteak eta kutsu intimistako folk abestiak tartekatu zituzten maisutasun handiz. Adele artista britainiarrak bere diskografia abestiak sortu zituenean zuen adinarekin izendatu ohi du; eta 21 diskoa (Someone like you abestia ezagutuko duzu ziurrenik) hasi eta buka entzun beharreko pop harribitxia da (eta, bai, 21 urterekin konposatutakoa).\nBerri Txarrak taldearen Jaio.Musika.Hil-ek historian afinazio berean konposatu den abestitzar kopururik handiena biltzen du. Alba Reche artista gaztearen Quimera diskoko abestiek greziar mitologiatik hartutako pertsonaien izenak dituzte, eta estatuko musikaren belaunaldi berriaren alde interesgarri bat erakusten du. Silvia Perez Cruz artistak Farsa diskoan arte diziplina ezberdinekin elkarrizketan idatzitako abestiak bildu ditu.\nEta motz geratu naiz: historian disko borobil asko izan eta izango dira. Zergatik ez hartu 45 minutu esperientzia hori %100 bizitzeko? Egin aproba; ez zara damutuko.


Zazpi positibo gehiago azken orduetan: hiru Beran eta bina Sunbillan eta Elizondon - Mendialdea - Erran.eus\nZazpi positibo gehiago azken orduetan: hiru Beran eta bina Sunbillan eta Elizondon\nTtipi-Ttapa 2021-01-12 08:30\nAtzo, urtarrilak 11, behin betiko datuen arabera Nafarroan 162 positibo atzeman zituzten\nGaur publiko egin dituzten datuen arabera, zazpi positibo gehiago erregistratu dituzte gure lurraldean: hiru Beran, bi Sunbillan eta bertze bi Elizondon. Nafarroa osoko azken datuei erreparatuta, positibotasun tasa %8,4koa da eta Covid-19agatik gaixotuta ospitalean 128 pertsona zeuden (16 ZIUn). Atzeman zituzten 162 kutsatuen batez bertzeko adina 42,5 urtekoa da. Covid-19aren ondorioz martxoaz geroztik Nafarroan hildakoen kopurua 981ekoa da.\nGure lurraldean pandemiaren hasieratik metatutako positiboak errepasatuz gero, 334 dira Doneztebeko osasun eremuan (Malerreka+Bertizarana) atzeman dituztenak, 501 Elizondoko eremuan (Baztan+Urdazubi+Zugarramurdi), 236 Leitzako eremuan (Arano+Areso+Goizueta+Leitza) eta 348 Bortzirietan.\nNafarroa osoko datuei dagokionez, atzo, urtarrilak 11, 1.927 proba egin zituzten (1.191 PCR eta 736 antigeno proba) eta horietatik 162k positibo eman zuten (%8,4)\nCovid-19ak jota, atzo, urtarrilak 11, 6 pertsona ospitaleratu zituzten Nafarroan, 0 ZIUn, eta 1 hildakoren berri eman zuten. Alta eta bajen balantzea egin ondotik, orain 128 daude ospitalean, horietatik 16 ZIUn.\nIkuspegi geografikotik, Iruñean eta Iruñerrian daude positiboen %59, Tuteran %11 eta Lizarran %10. Gainerako positiboak (%20) Nafarroako bertze eskualde batzuen artean daude banatuak.\nTxertaketa-planari dagokionez, Nafarroan 6.594 pertsona txertatu dituzte atzoko egunera arte. Atzo, urtarrilak 11, 1.088 txerto paratu zituzten.\nAdin-tartekako kasuen banaketari dagokionez, talde nagusiak 15 eta 29 urte bitartekoak dira (%27), eta 45 eta 59 urte bitartekoak (%24). Ondotik, 30 eta 44 urte bitarteko taldea (%18) eta 60 eta 75 urte artekoa (%12). Azkenik, 75 urtetik gorakoak daude (%10) eta 15 urtetik beherakoak (%9). Positibo berrien batez bertzeko adina 42,5 urtekoa da. Generoari dagokionez, % 57 emakumeak dira eta % 43 gizonak.\nBirusak eragindako infekzioen intzidentzia metatuari dagokionez, atzoko kasuak batuz gero, 44.060 pertsonakoa da, eta heriotza kopurua 981ekoa da.\nCOVID-19 eskualdea eta Nafarroa


Google-k Familia partekatzeko eginbide berriak gehitzen ditu Egutegian, Keep eta Argazkietan Androidea\nGoogle-k familia partekatzeko eginbide berriak gehitzen dizkio Calendar, Keep eta Argazkiei\nGoogle-k erabiltzaileei eskaintzen dizkion zerbitzuak zabaltzen eta hobetzen jarraitzen du, bai Android-en bai beste plataforma batzuetan, eta horren erakusle da atzo konpainiak familia partekatzeko eginbideak beste zerbitzu batzuetara zabaldu zituela.\nZehazki, konpainiak berak baten bidez jakinarazi duenez Argitalpena bere blog ofizialean, aplikazioak eta zerbitzuak Google Calendar, Google Keep eta Google Photos dira horiek familia giroan partekatzeko funtzio honetan sartu berri dira.\n1 Berrikuntzak Google partekatzean\n2 Nola aktibatu familia partekatzea\nBerrikuntzak Google partekatzean\nKonpainiak emandako informazioaren arabera, hemendik aurrera Google Calendar-en familia talde bat sortzeak automatikoki sortuko du «Familiaren egutegia» Erabilera partekatua izango da eta bertan familiako dutxako kide guztiek taldeko ekintzen jarraipena egin ahal izango dute, hala nola familiako bazkari batera, ezkontzetara, asteburuko txangoetara edo familiako beste edozein gertaerara.\nPartekatzeko eginbide berria Google Keep-en antzera funtzionatzen du. Horretarako, familia taldeko kideetako batek nahikoa izango du gehitu familia talde hori edozein oharren laguntzaile gisa, kide guztiei erosketa zerrendetan, egitekoen zerrendetan, hurrengo oporretan bisitatzeko lekuen plangintza eta abar editatu eta aldaketak egiteko aukera emango diena. Keep-en oharra familia gisa partekatu denean, barruan bihotza duen etxe baten ikonoa agertuko da ondoan.\nAzkenean, Google Argazkiak zerbitzuan, Partekatu menuko "Familia Taldea" aukera berri batek erabiltzaileei aukeratutako argazkiak familiako kide guztiekin partekatzeko aukera ematen die ukitu bakar batez.\nNola aktibatu familia partekatzea\nFamilia partekatzeko funtzio berriak erabili ahal izateko, beharrezkoa da Familia bilduma Google Play-n konfiguratzea. Horretarako hau egin behar duzu:\nIreki Play Store aplikazioa\nEgin klik goiko ezkerreko ikonoan hiru marra horizontalekin, menurako sarbidea ematen dizuna.\nAukeratu Kontua → Familia → Erregistratu familia bilduma sortzeko.\nHorrela, erabiltzaileek ahal dute partekatu Google Play Store dendan erositako aplikazioak, jokoak, filmak, serieak eta liburuak gehienez bost senitartekoekin Google Play familiaren liburutegia erabiliz. Taldean parte hartzea aktibatzeko, familiako kide bakoitzak urrats berak jarraitu behar ditu.\nArtikuluaren bide osoa: Androidea » Berri » Google-k familia partekatzeko eginbide berriak gehitzen dizkio Calendar, Keep eta Argazkiei\nSamsungek eta Applek lurrak galtzen jarraitzen dute Txinako enpresen aurrean\nMusicolet, musika erreproduzitzaile arina, iragarkirik edo aplikazioko erosketarik gabe


October 2018 – Mundaiz Ikastetxea\nTipo: October 2018\nZein atsegina den naturan murgiltzea!!! Hori da, hain zuzen ere, 3., 4.,5. eta 6. mailetako ikasleok bi egun hauetan egin duguna. Inguru Giro Eskoletara joan gara eta bertan, bi egun zoragarriak pasa ditugu. Jakin nahi duzue non? Bada, jarraitu irakurtzen: 3. mailakook Astitzko aterpean, 4. mailakook Larraunen , 5. mailakook Huizin eta, 6. mailakook Hondarribin. …\nEnvironmental schools (Primary 3th-6th) Read More »\nSwimming 2018/19 (Primary 2nd)\nAurten ere Lehen Hezkuntzako 2. mailako neska-mutilek igeriketa ikastaroa egin dute Zuhaiztiko polikiroldegian. Oso gustura ibili dira eta eguraldiak ere lagundu du.Oso egun politak izan ditugu igerilekuan bustitzeko. Hango begiraleak eta langileak oso jatorrak izan dira gurekin.\nAzterkosta 2018 (Secondary 1st)\nAurreko astean, Biologia eta Geologia ikasgaian, AZTERKOSTA 2018 kanpainarekin bat egin genuen DBH1eko ikasleok. Itsasoko eta eskolako uraren kalitatea aztertu ahal izateko laborategi batean bilakatu genuen gela. Donostiako portuko eta eskolako txorrotako ur laginek duten azidotasuna, nitrato kontzentrazioa eta fosfato kantitatea neurtu genituen metodo zientifikoa praktikan jarriz. Lasai egon gaitezke, eskolako nahiz itsasoko urak kalitate ona baitute!\nPartidu “amistoso” batzuen ondoren, haietan sentsazio txarrak jaso ondoren eta haiei buruz erreflexionatu ondoren, Sevilla aurrera pauso bat zen. Aurrera pauso bat aurtengo txapelketa buruan izanik. Esperientzia hau bizitzeko eta gauzak hobetzeko grinarekin, hegoaldeko hirira inongo beldurrik gabe iritsi ginen. Organizazio onari esker, talde guztiak nahiko berdintsuak ziren, hau da, talde indartsuak bata bestearengandik zertxobait …\nHockey Mundaiz Sevillan Read More »\nAutumn (Preschool 5 years)\nRed, yellow, orange, brown, Leaves are falling al around, See them dance In the cool, fall air. Rake them and pile them And bag them with care.\nIrailaren 21ean, 1.mailakook kontzertu pedagogiko batera joan ginen poz-pozik. Entzunaldi aktibo horiek guztiek helburu nagusi bat dute, kontzertuetara joateko ohitura sustatzea hain zuzen. Hau da, ikasleak musikaren mundura hurbiltzea, musikarekiko duten zaletasuna sustatzeko eta haurrek musika tresnak jo ditzaten bultzatzeko. “Marina, lapurra eta eskalaren notak” entzunaldia, Lehen Hezkuntzako 1. mailako ikasleentzat zuzenduta dago. Primeran pasa genuen …\nPedagogical Concert (Primary School 1st) Read More »


Frogatzen dute garunaren konexio neuronalak aldatu egiten direla zentzumenen informazioaren arabera | Consumer\nFrogatzen dute garunaren konexio neuronalak aldatu egiten direla zentzumenen informazioaren arabera\nHorri esker, etorkizunean garuneko traumatismoetarako eta adimen-atzerapenetarako tratamenduak garatu ahal izango dira.\nCold Spring Harbor Laboratoryko (AEB) ikertzaileak neuronen arteko konexio berriak ikusi zituzten arratoi biziekin egindako lan batean, zeinen garunak ekintza betean ikusi ahal izan baitziren. Azterketa berriaren emaitzak, orain “Nature” aldizkariaren azken edizioan argitaratzen direnak, aspaldi izandako sinesmenarekin amaitzen dira: helduen garuna egitura finkoa da, eta argi berria ematen dute ikaskuntzaren eta memoriaren azpian dauden prozesuei buruz.\nEmaitza horiei esker, etorkizunean garuneko traumatismoetarako eta adimen-atzerapenetarako tratamenduak garatu ahal izango dira. Lan hau egin duten ikertzaileek orain arteko probarik sinesgarriena aurkeztu dute: garun heldua “bildu” edo bere kabuz birsortu daiteke, kanpoko munduari erantzuteko.\nNeurozientifiko asko hasi dira espekulatzen garun helduak hasieran uste baino dinamikoagoak izan daitezkeela; neurozientziaren arabera, berriz, helduen garuna nahiko egonkorra zen, eta horrek mugatu egiten zuen haien ikasteko gaitasuna eta lesioak sendatzeko gaitasuna. Estatu Batuetako laborategiko ikertzaileek berretsi dute hori ez dela horrela, teknologia erabilgarrian dagoen berriena erabili dute neurona-konexioak, sinapsi deritzenak, zentzumenek jasotzen duten informazioaren arabera sortzen eta disolbatzen direla helduen garunean.\nEgindako esperimentuetan, proteina berde fluoreszente bat adierazten zuten sagu transgenikoak sortu ziren neuronekin, eta, ondoren, “leiho” txiki bat jarri zitzaien aztertu nahi zen garunaren aldean, azal somatosentsorialeko upel-eremua, arratoiek beren biboteekin hautematen duten informazioa jasotzen duen eskualdea.\nAdituek ikusi zuten neurona batzuek seinaleak bidaltzen eta erretraktatzen zituztela beste neurona batzuekiko konexioak eratu eta ezabatzeko. Konexio aldakorrak informazio sentsorialaren eraginpean zeudela egiaztatzeko, aztertu ezin ziren saguetako biboteak moztu zituzten, eta, hala, ikusi ahal izan zen garun-eredua, non bibote-ebaketa bakoitza ebaki gabeko bigotez inguratuta baitzegoen.\nOndoren, arratoiei ez zitzaien giroa esploratzen utzi zieten. Sinapsi kopurua nahiko konstante mantentzen zela ikusi zen, nahiz eta banakako konexioak maiz aldatzen ziren. Loturak eratu eta askoz azkarrago disolbatzen ziren animalien biboteak moztu eta saguak ingurumen berrian kokatu zirenean; horrek esan nahi du sinapsiak aldatu egiten zirela animaliek jasotzen zuten informazio sentsorial berriaren arabera.\ngarun konexioak neuronales-eu


Gilemina I.a Herbehereetakoa - Wikipedia, entziklopedia askea.\nGilemina I.a Herbehereetakoa (Wilhelmina Helena Pauline Maria van Oranje-Nassau) (Haga, 1880ko abuztuaren 31 - Het Loo jauregia, 1962ko azaroaren 28a), Herbehereetako erregina 1890etik 1948ra; 1948an abdikatu eta bere alabak Julianak oinordetu zuen.\n1890eko azaroaren 23a - 1948ko irailaren 4a\n← Gilen III.a Herbehereetakoa - Juliana I.a Herbehereetakoa →\nNoordeinde Palace (en) , 1880ko abuztuaren 31\nHet Loo Palace (en) , 1962ko azaroaren 28a (82 urte)\nDuke Henry of Mecklenburg-Schwerin (en) (1901eko otsailaren 7a - ezezaguna)\nestatuburua eta argazkilaria\nKnight Grand Cross of the Military Order of William (1948ko irailaren 4a)\nHagan jaio zen 1880ko abuztuaren 31ean, eta Gilen III.a erregearen eta Emma Waldeck eta Pyrmontekoa printzesaren alaba zen. Aitaren aldetik, Gilemina Gilen II.a erregearen eta Ana Errusiakoa dukesaren iloba zen; eta amaren aldetik, Jurgi Viktor I.a Waldeck-Pyrmontekoaren eta Maria Luisa Schleswig-Holsteinekoaren iloba.\n1901eko otsailaren 7an Hagan ezkondu zen Henrike Mecklemburgo-Schweringo dukearekin, Frederiko Frantzisko II.a Mecklemburgo-Schweringoaren eta Maria Karolina Schwarzburg-Rudolstaden semea. Bikoteak arazo ugari izan zituen, eta hainbat aborturen ondoren, bikoteak alaba bakarra izan zuen:\nJuliana I.a, (Haga, 1909 - Soestdijk jauregia, 2004) Herbehereetako erregina 1948tik 1980ra. 1937an Hagan ezkondu zen Bernardo Lippe-Biesterfeldekoarekin.\nGileminaren erregealdian zuhurtasuna eta errespetua dira aipagarriak.\nBestalde, Gileminak trebetasun handia zuen negozioetan, eta hori dela eta, munduko emakume aberatsenen artean egon zen.\n1948an, holandar kolonietako matxinadek eragindako kritiken ondorioz, abdikatzea erabaki zuen, eta bere alabak hartu zuen tronua. Bizitzako azkeneko urteak Het Loo jauregian igaro zituen. 1962ko azaroaren 28an hil zen.\n(Ingelesez) Holandar errege-etxearen webgunea\nAzken aldaketa 20 martxoa 2021(e)an, 12:11(e)tan\nOrriaren azken aldaketa: 20 martxoa 2021, 12:11.


Salbe zubia, errege bezperako kupoiaren protagonista - Deia\nSalbe zubia, errege bezperako kupoiaren protagonista\ndeia.eus 23.12.2021 | 15:29\nSalbe zubia, errege bezperako kupoiaren protagonista B.U.\nONCEk Bilboko Salbeko zubia aukeratu du bere urteko lehen kupoia egiteko. Zehazki, zozketarako 5,5 milioi kupoi jarriko dira salgai eta Errege bezperan egingo da, urtarrilaren 5ean. Eguneko kupoi bat da, eta, beraz, 1,5 euroren truke, 55 sari eskaintzen ditu, bost zifratan, 35.000 eurokoak.\nKupoiaren xehetasunak Bilboko Udaleko Arabiar Aretoan Juan Mari Aburto Bilboko alkateak; Juan Carlos Andueza ONCEren Euskadiko lurralde-ordezkariak; Usue Vallejo ONCEren Euskadiko eta Kantabriako joko-buruak eta Jesús Mª Puebla ONCEren agente saltzaileak egindako aurkezpenean eman dira jakitera.\nKupoia, Guggenheim Bilbao Museoaren eta Arku Gorrien zati bat ere ikusten den zubiaren ikuspegi monumentala erakusten duena, 2022ko urtarrilaren 5ean zozketatuko da, asteazkena, eta, beraz, eguneroko kupoia denez, 1,5 euroren truke, 35.000 euroko 55 sari bost zifratan. Beste 0,5 euroren truke, seriean ere jokatuz, hilean 3.000 euroko "paga" bat 25 urtez irabaztea eskaintzen du, 35.000 eurokoa.\nONCEk Euskadiko ekitaldi eta gai esanguratsuenetako batzuk jasotzen eta islatzen jarraitzen du bere kupoietan, eta, horrela, eskertu egitm nahi die herritar eta hiritarrei ONCEren jokoekiko adierazten duten konfidantza, horiei esker, EAEko erakundean afiliatuta dauden 3.400 pertsona itsu inguruk jasotzen bait dituzte beharrezko prestazio sozial eta teknikoak, erabat gizarteratzearen alde eginez.\nPandemiaren ondorio suntsitzaileak gorabehera, agente saltzaileek ONCEren joko-produktuak eskaintzen jarraitzen dute, baita Euskadiko kale eta plazetan ere, saritutako udalerrien zerrenda luzearekin, eta horien artean nabarmentzen da Bilbo, izan ere 2021. urteari 4 milioi euroko sariaz hasi bait zuen urtarrilaren 1ean, Gabonetako zozketa bereziari esker.\nONCEren kupoiak erakundearen loteria sozial, seguru, arduratsu eta solidarioko produktuen parte dira; izan ere, diseinutik merkaturatu arte, kontrolik gabeko kontsumoak neutralizatzeko kontrolak ezartzen ditu, eta berariaz debekatzen du adingabeei saltzea edo kreditu bidez kontsumitzea, besteak beste. Erakundeak herritarrekiko erantzukizuna du, eta joko arduratsuko politika sustatzen du, Munduko Loteria Elkarteak eta Estatuko Loteria eta Totoen Europako Elkarteak definitutako ebaluazio- eta jarraipen-sistema zorrotzenekin.\nONCEren kupoiak ONCEren 19.000 saltzaile inguruk merkaturatzen dituzte. Gainera, www.juegosonce.es webgunean eta baimendutako establezimendu laguntzaileetan eros daitezke.\nSalbeko zubia 1972ko urtarrilaren 9an ireki zuten. Juan Batanero ingeniariaren lana da, eta garai hartako aurreratuenetako bat bihurtu zen kable tirantedunen sistemari eta metalezko taulari esker. Horrez gain, 23 metroko altuera nabarmena zuen, mota guztietako ontziei pasatzen uzteko pentsatua.\nZubiak Salbe izena jaso zuen ofizialki 2016an, igogailuak ditu itsasadarraren eskuineko ertzean, Giltza bat izeneko 1.000 metro kuadroko horma-irudiaren aurrean, eta haren ezkerreko ertzeko kaietan Guggenheim Museoa dago.\nOrdura arte zubia nagusi izan zen espazioan integratzeko asmoz, Frank Gehryk museoa kokatzea bilatu zuen, zubia eraikinaren espirituarekin bat eginez, eta antzeko ezaugarriak zituen dorre bat gehituz.\nEgungo Salbe zubia 2007an amaitu zen, Guggenheimen hamargarren urteurrenean Daniel Burenen L´Arc Rouge (Arku Gorria) obraren inaugurazioarekin, zubiaren zutabeen gainean jarria. Konjuto monumental hori guztia datorren astetik aurrera salgai egongo den kupoiaren irudia da.


Milioi bat lagun baino gehiago egin dira EROSKI Klub txartel berriko bazkide aste bakarrean — TUlankide MONDRAGON\nMilioi bat lagun baino gehiago egin dira EROSKI Klub txartel berriko bazkide aste bakarrean\nTxartelaren jabeek batez ere multitxartel funtzioa balioesten dute; lehengo Travel Clubarena ordezkatzen du, eta euskarri bakarrean hartzen edozein saltokitako abantailak. Berritasunik preziatuenak dira "Bazkide Prezioaren" barnean sartzen diren berehalako beherapenak eta diru-zorro funtzioa, bazkideen beherapenak pilatzen dituena. Hala, bezeroak txartel bakarrean ditu EROSKIren beherapen guztiak.\nEROSKI Kluba martxan denetik aste bakarra pasatu den honetan, EROSKI hipermerkatuen eta supermerkatuen salmenten herena dago sartuta fidelizazio programa honen barnean.\n"Oso baikorra izan da lehen egunetatik markaren eta kooperatibaren aurrezpen eta lotura proposamen berriak bezeroengan izan duen harrera. Bazkide kopurua gehiago handitzea espero dugu, eta milioi eta berrehun mila lagunek ematea izena EROSKI Klub txartel berrian, urtea amaitzerako", esan du Martin Gandiagak, EROSKIren Marketing zuzendariak.\nBerehala eta doan egin daiteke klubeko bazkide, EROSKI Taldearen izenean ari den edozein saltokitako ordainlekuetan edo informaziogunean: hipermerkatuetan, supermerkatuetan, on line dendetan, bidaia bulegoetan, optiketan eta sakelakoen saltokietan.\n%30 gehiago kontsumitzaileen aurrezpen transferituan\nEROSKI Kluba martxan jarrita, kooperatibak espero du %30 handitzea familien aurrezpen transferentzia, eta 100 milioi euro baino gehiago izatea. Martin Gandiaga EROSKIko Marketing zuzendariaren ustez, "gaur egun, aurrezpena faktore inportantea da kontsumitzaileentzat eta EROSKIn bezeroentzako aurrezpen forma berriak bilatzen ditugu; esaterako, indarrean den 2x1 eskaintza, zeina ez litzatekeen posible izango EROSKI Klub txartel berria gabe"; gainera, "bezeroek dirua aurrezteko modua dute freskoen kalitate izpirik galdu gabe, tokikoen konpromisoari eutsita eta produktu sorta zabala eskura izanda, hautatzeko orduan askatasun handiagoa izan dezaten".\nEROSKI Klubarekin, pauso bat gehiago eman dugu EROSKIren 2016rako Plan Estrategikoak dakarren Zurekin eredu berrirako eraldaketan. "Azken urteetan atera dugun proiekturik inportanteenetako bat da, eta bezeroek EROSKI markarekin duten harremana eraldatuko du", esan du Gandiagak.\nSaria milioigarren bazkideari\nEROSKI Klubak milioigarren bazkidea hartu du Gasteizko EROSKI Boulevard hipermerkatuan. Oier Markinez Fernándezezustean harrapatu dute bere ohiko EROSKI hipermerkatura joan denean eta EROSKI Klub txartel berria aktibatu duenean. Orduantxe jakin du milioigarren bazkidea zela. Ezustea, zorionak eta globoak izan dira ekitaldian, eta Oier milioigarren bazkideak saria jaso du: 100 euro hilabetean, EROSKI Klub txartelean, urtebetez.\nEROSKI Klubaren onurak\nEROSKI Klub txartelak batez ere lau abantaila ekonomikoren bitartez eskaintzen dio aurrezpena kontsumitzaileari:\n· Txartelaren bitartez, Bazkide Prezioa izango da zuzenean 2.500 produktutan, %15erainoko beherapenekin, ordainlekutik pasatzen denean.\n· Diru zorro funtzioarekin, bazkideek beherapen esklusiboak pilatu eta eskaintza pertsonalizatuak izango dituzte, eta hala, txartel bakarrean izango ditu bezeroak beherapen guztiak eskura EROSKIren denda guztietarako.\n· Bestalde, EROSKI Klub txartel berriarekin, txartelaren jabeek Travel Clubprogramako gaur egungo abantaila guztiei eutsiko diete, eta hala, puntuak pilatzen jarraituko dute, oparietarako, bidaietarako eta abarretarako.\n· EROSKI Klubak asmoa du beste abantaila batzuk ere sartzekoa: lehiaketak eta zozketak, hitzaldietarako gonbitak, tailerrak, produktu berrien dastatzeak eta testak, zerbitzu bereziak eta abar.\nMondragon Unibertsitatea eta Eroski, lankidetza "Data Analytics" arloan\nBi erakundeek akordioa sinatu dute datuen analisien arloan transferentzia, ikerketa eta hezkuntza sustatzeko eta indartzeko.


Sagardoaren kultura eta hegaztiak hobeto ezagutzeko esperientzia eskaintzen dute - Astigarraga - Kronika.eus\nSagardoaren kultura eta hegaztiak hobeto ezagutzeko esperientzia eskaintzen dute\nEtzi, asteazkenean, 'Birding Petritegi' ekoturismo jarduera eskainiko dute Petritegik eta Aranzadik, 12:30etatik aurrera, sagardotegi inguruan.\nAstigarragako Petritegi sagardotegiak eta Donostiako Aranzadi Zientzi Elkarteak ekoturismo-jarduera bat eskaintzen du, gure baserriko inguru naturalean bizi diren txoriak eta saguzarrak ezagutzeko. Etzi, asteazkenean, egongo da aukera Petritegi sagardotegian bertan geratuta 12:30etatik aurrera.\nAranzadiko adituek sagastian laguntzen dute bisitaria hegaztiak hobeto ezagutzeko. Hegaztiak funtsezkoak dira Gipuzkoako labore enblematiko honen kontrol biologikorako (Biobox proiektua). Naturaren erdian esperientzia polita biziko duzu, espezieak beren kantuaren arabera identifikatuz; habia-kutxak eta saguzarren babeslekuak berrikusten dira. Baliteke zortea izatea eta ustekabekoren bat topatzea...\nEta esperientzia biribiltzeko, Petritegin sagardotegiko menua dastatzeko aukera dago.\nJardueraren iraupena ordubetekoa da eta janaria sagardotegian, gutxi gorabehera 2 ordu.\nErreserbak bihar arte\nGehieneko pertsona kopurua 10 lagun dira eta erreserbak 943 45 71 88 telefonoan edo visitas@petritegi.com webgunean egin daitezke. Aldez aurretik erreserbatu behar da, 24 ordu lehenago gutxienez. Beraz gaur eta bihar badago aukera.


EH Bilduk Udal Gobernuak Bilboko ostalaritza eta terrazen irekieran “presaka egindako kudeaketa inprobisatua” kritikatu du\n“Ez da bidezkoa Udal Gobernuak bere ardura saihestu eta tabernariei egotzi nahi izatea, kartaz eta zigor bidez, are gutxiago sektore honek zelako kolpea jaso duen kontuan hartuta”\n| 2020-05-15 10:53:00\nBilboko Udal Gobernua ostalaritzaren irekiera mugatuaren kudeaketan erakusten ari den "aurreikuspen falta, presak eta inprobisazioa" kritikatu ditu EH Bildu Bilbo udal taldeak.\n“Lakuatik eta Bilboko Udaletik heldutako astebeteko interpretazio, agindu eta kontra aginduek, ostalaritzaren alde egin beharrean, estresa, arriskua eta ezinegona eragin dute sektorean”, adierazi du. Era berean, EH Bilduren ustez, “alerta eta babesgabetasun egoera bat sortu da herritarren artean, terrazen emakida eta zabaltze permisiboegiak emateari buruz igorritako mezuengatik”.\nHorren harira, EH Bilduk Udal Gobernuari galdetu dio ea terrazak ireki aurretik ostalarien elkarteekin eta auzo elkarteekin elkarrizketarik eta kontrasterik izan den. "Arrisku egoera ezberdinak eta irtenbide egokiak aurreikusteko bildu diren jakin nahi dugu", adierazi dute alderdi subiranistatik. Era berean, "auzokideek modu seguruan eta kontsumitzeko betebeharrik gabe zirkulatzeko duten eskubidea" kontuan hartu behar dela gogorarazi du.\nEH Bilduk terraza duten eta 1. fasean berriro irekitzea erabaki duten establezimenduen kopuruari buruzko informazioa eskatu du, terraza handitzea eskatu duten establezimenduen kopuruari buruzkoa eta baimen berria eskatu duten establezimenduen kopuruari buruzkoa, izan ere, "eskaeren oldeak Udala berme gutxirekin jokatzera eraman dezake".\nEH Bilduk gogorarazi duenez, COVID-19tik eratorritako krisiaren testuinguru honetan, Bilboko merkataritza txikia eta ostalaritza oso kaltetuak izan dira, eta, horregatik, "sektoreari laguntzeko neurriak hartzea defendatu dugu, adibidez, jarduera ekonomikoa sustatuz", baina "premisa argi gisa ezarri behar dira osasun segurtasuna, eskubide berdintasuna eta herritarren pedagogia".\nIldo horretan, EH Bilduk berretsi du beharrezkoa dela "arau kontrajarrietatik eta zigorretatik harago, Udalak prebentzio-lana egitea, jardunbide txarrak, tentsio egoerak eta itxaropen faltsuak saihesteko". Bere ustez, "terraza bat ireki edo zabaldu ahal izateak ez du ostalaritzak jasan duen kolpea konpontzen”. Gainera, Bilboko establezimenduen tipologia askotarikoa dela gogorarazi du, eta "taberna, kafetegi edo jatetxe askok agian ezin dutela edo ez dutela terrazarik instalatu nahi".\nBestalde, EH Bilduk Udal Gobernuari galdetu dio ea ebaluatu duen baimen bereziek legea urratzen ote duten Espazio Publikoaren Ordenantza urratzeagatik, eta ea tresna egokiak aurreikusi diren balizko errekurtsoak kudeatzeko.\n"Ostalaritza eta terrazak ireki ahala, egoera erregulatzen saiatzeko herritarren segurtasunerako zein dispositibo diseinatu den" ere galdetu du EH Bildu udal taldeak.\nEH Bilduren arabera, "taberna eta denda askok premiaz ireki behar izan dute, lokalak egokitzen ahaleginduz, eta beste batzuek ezin dute oraindik irekitzea planteatu". Hori dela eta, txikizkako sektorearentzako diru-laguntzen garrantzia azpimarratu du alderdi subiranistak, "berme guztiekin negozioak berriro irekitzea posible ez den bitartean".\nBestalde, Udal Gobernuak ostalariei bidalitako gutunari dagokionez, EH Bildu Bilboren ustez, “ez da bidezkoa Udal Gobernuak bere ardura saihestu eta tabernariei egotzi nahi izatea, kartaz eta zigor bidez, are gutxiago sektore honek zelako kolpea jaso duen kontuan hartuta”.\n“Dagoen ziurgabetasun juridikoa ikusita, arazoak aurreztea, pedagogiaz jokatzea eta herritarren eta tabernarien eskubideak eta interesak kontuan hartzea tokatzen da. Udalak, presa gabe eta aurretik kontsentsuak bilatuz erregulatu behar luke eremu publikoaren erabilpena”, nabarmendu du.